title: বেরিং দ্বীপ

text: বেরিং দ্বীপ () কোমান্দর্স্কি দ্বীপপুঞ্জের বৃহত্তম দ্বীপগুলির একটি। এটি কামচাটকা উপদ্বীপের পূর্বে, বেরিং সাগরের দক্ষিণ-পশ্চিম অংশে অবস্থিত। কোমান্দর্স্কি দ্বীপপুঞ্জের অন্য দ্বীপগুলির মত এটিও বৃক্ষশূন্য বিরান একটি দ্বীপ। এখানে রুশ নৌ ও বেতার কেন্দ্র ছাড়া কোন লোকালয় নেই। ডেনীয় নাবিক ভিতুস বেরিঙের নামে দ্বীপটির নামকরণ করা হয়। এর আয়তন ১,৬০০ কিলোমিটার।


title: ব্যাফিন দ্বীপ

text: ব্যাফিন দ্বীপ () উত্তর-পূর্ব কানাডার নুনাভুত প্রদেশের একটি দ্বীপ। এটির পূর্বে ব্যাফিন উপসাগর ও ডেভিস প্রণালী, দক্ষিণে হাডসন প্রণালী, পশ্চিমে ফক্স বেসিন ও বুথিয়া উপসাগর। এটি কানাডার বৃহত্তম দ্বীপ এবং বিশ্বের পঞ্চম বৃহত্তম দ্বীপ। ব্যাফিন দ্বীপের দৈর্ঘ্য প্রায় ১,৫০০ কিলোমিটার এবং আয়তন ৫০৭,৪৫১ বর্গকিলোমিটার। দ্বীপটি উত্তর কেবেক, ল্যাব্রাডর এবং নিউফাউন্ডল্যান্ডের ভূমিরই একটি সম্প্রসারণ। এর পূর্ব উপকূল অত্যন্ত ক্ষতবিক্ষত; এখানে অনেক ফিয়র্ড আছে। এর মধ্যভাগে রয়েছে বরফাবৃত পর্বতমালা যার উচ্চতা ২০৫৭ মিটার পর্যন্ত হতে পারে। দ্বীপটির জলবায়ু মেরুদেশীয়। এটি বৃক্ষহীন। এখানে অনেক সুপেয় পানির হ্রদ আছে। এখানে প্রতি বছর লক্ষ লক্ষ পাখি বাসা গাড়তে আসে। ব্যাফিন দ্বীপের আশেপাশের জলজ জীবন বিচিত্র। এখানে নারহোয়াল, ওয়ালরাস, বেলুগা এবং হার্প সিলমাছ বাস করে।


title: রুগেন

text: রুগেন () উত্তর-পূর্ব জার্মানির উপকূলের কাছে অবস্থিত একটি দ্বীপ। জার্মানির মেকলেনবুর্গ-ফোরপমের্ন রাজ্যের অন্তর্গত এই দ্বীপটি বাল্টিক সাগরে অবস্থিত জার্মানির বৃহত্তম দ্বীপ। দ্বীপটি অনিয়মিত আকৃতির। এর দৈর্ঘ্য ৫১ কিলোমিটার এবং প্রস্থ ২৩ থেকে ৪৫ কিলোমিটার হতে পারে। দ্বীপের পশ্চিম উপকূলের ভূমি নিম্ন; এখানে সাগরের পানি অনুপ্রবেশ করে ইয়াসমুন্ড হ্রদের সৃষ্টি করেছে। দ্বীপের পূর্ব তীরে চুনাপাথরের খাড়া ঢাল সমুদ্র থেকে ১২০ মিটার উঁচুতে উঠে গেছে। ১৬১ মিটার উঁচু পিকবের্গ দ্বীপের সর্বোচ্চ বিন্দু। রুগেন দ্বীপটি রুগেনডাম নামের একটি দেড়-মাইল দীর্ঘ সড়ক ও রেলসেতুর মাধ্যমে জার্মানির মূল ভূখণ্ডের ষ্ট্রালজুন্ড শহরের সাথে সংযুক্ত। রুগেন ও মূল ভূখণ্ডের মধ্যবর্তী সরু সমুদ্রপ্রণালীটি ষ্ট্রেলাজুন্ড নামে পরিচিত। কৃষি ও মৎস্যশিকার এখানকার লোকদের প্রধান অববাহিকা। দ্বীপের অনেকগুলি সমুদ্র তীরবর্তী পর্যটনকেন্দ্র বা রিজর্ট আছে; এদের মধ্যে বিনৎস ও জেলিন উল্লেখযোগ্য। রুগেন দ্বীপের সবচেয়ে বড় শহরটির নাম বের্গেন, আর জাসনিৎস এর প্রধান বন্দর। এই দ্বীপে প্রায় ৭৩ হাজার লোকের বাস।


title: তেনেরিফে

text: তেনেরিফে () হল সাতটি ক্যানারি দ্বীপপুঞ্জের বৃহত্তম এবং সবচেয়ে জনবহুল দ্বীপ।আটলান্টিক মহাসাগর একটি দ্বীপ অন্তর্গত হয় কানারি দ্বীপপুঞ্জ, স্পেন। এটি ৮৯৮.৬৮০ জন বাসিন্দারা এর একটি জনসংখ্যা স্পেন সবচেয়ে জনবহুল দ্বীপ এবং ক্যানারি দ্বীপপুঞ্জ সর্ববৃহৎ দ্বীপ আছে। রাজধানী সান্টা ক্রুজ দে তেনেরিফে হয়।


title: কোমান্দর্স্কি দ্বীপপুঞ্জ

text: কোমান্দর্স্কি দ্বীপপুঞ্জ () কামচাটকা উপদ্বীপ থেকে ১৭৫ কিলোমিটার পূর্বে বেরিং সাগরে অবস্থিত কতগুলি বৃক্ষহীন দ্বীপ। এগুলির মধ্যে আছে বেরিং দ্বীপ, মেদ্‌নি দ্বীপ, এবং ১৫টি ক্ষুদ্রতর দ্বীপ। ক্ষুদ্রতর দ্বীপগুলির মধ্যে বৃহত্তমগুলি হল কামেন তোপোর্কফ এবং আরি দ্বীপ। প্রশাসনিকভাবে এই দ্বীপগুলি কামচাটকা ক্রাইয়ের আলেউতস্কি জেলার অন্তর্ভুক্ত।


title: হোক্কাইদো

text: () হল জাপানের দ্বিতীয় বৃহত্তম দ্বীপ এবং বৃহত্তম ও সবচেয়ে উত্তরে অবস্থিত প্রশাসনিক অঞ্চল। অতীতে এই দ্বীপের বিভিন্ন নাম ছিল, যেমন এযো, ইয়েযো, ইয়েসো প্রভৃতি। হোক্কাইদো হোনশু দ্বীপ থেকে ৎসুগারু প্রণালী দ্বারা বিচ্ছিন্ন। সমুদ্রের নিচে সেইকান্ সুড়ঙ্গের মাধ্যমে দুই দ্বীপের মধ্যে রেল যোগাযোগ ব্যবস্থা আছে। রাজধানী শহর সাপ্পোরো হল হোক্কাইদোর বৃহত্তম নগর। এটি সমগ্র দ্বীপে সরকারী অধ্যাদেশের মাধ্যমে প্রত্যয়িত একমাত্র নগরও বটে।


title: আমর ইবনুল আস

text: ৬৩৯ সনের শেষের দিকে আমর ইবনুল আস ‘সিনাই উপত্যকা’ পাড়ি দিলেন তার ৩,৫০০-৪,০০০ সৈন্যের সাথে। তিনি তার প্রথম সাফল্য-উৎসব উৎযাপন করলেন ১২ ডিসেম্বর ৬৪০ সনে ‘আরিশ’ এর ‘পিলগ্রিমাগা’য় । কিন্তু খুব দ্রুত তিনি পাল্টা আক্রমণের মুখে পড়লেন। বিলবিসের নিকট থেকে বাজেন্টাইনরা ‘টাউন অফ পেলসিয়াম’ বা আল-ফারামায় আমর ইবনুল আসের উপরে আক্রমণ চালায়। আমর ইবনুল আস সিরিয়াবাসীদের নিকট থেকে সাহায্য পেলেন। তার সৈনবাহিনীতে ৬-ই জুন ৬৪০ এ সিরিয়া হতে ১২ হাজার সৈন্য যোগ দিল। তিনি ‘আলেকজান্দ্রিয়া’ ‘মেম্ফিস’ ‘হেলিপোলিস’ জয় করলেন । ৬৪১ সনে তার লক্ষ্য পূরণে পুরোপুরি সফল হলেন।


title: আন্তর্জাতিক গণিত অলিম্পিয়াড

text:
প্রথম আইএমও অনুষ্ঠিত হয় রোমানিয়ায় ১৯৫৯ সালে। তারপর থেকে প্রতি বছর এটি অনুষ্ঠিত হয়ে আসছে, কেবল মাঝে ১৯৮০ সাল ছাড়া। ঐ বছর মঙ্গোলিয়ায় আভ্যন্তরীণ গণ্ডগোলের কারণে প্রতিযোগিতা অনুষ্ঠিত হতে পারেনি। এই প্রতিযোগিতাটি প্রথমদিকে সোভিয়েত প্রভাব বলয়ের অন্তর্গত ওয়ারশ চুক্তিতে অংশগ্রহণকারী পূর্ব ইউরোপের দেশসমূহ নিয়ে চালু হয়, তবে পরবর্তীতে অন্যান্য দেশও এতে অংশগ্রহণ করে থাকে। পূর্ব ইউরোপে শুরু হওয়ার কারণে প্রারম্ভিক পর্যায়ে আইএমও ওই অঞ্চলের দেশগুলোতেই অনুষ্ঠিত হত। ধীরে ধীরে অন্যান্য দেশ এটি আয়োজন করতে শুরু করে।.
প্রথমদিককার আইএমও'র স্বাগতিক শহর নিয়ে ভিন্ন ভিন্ন উৎসে ভিন্ন ভিন্ন তথ্য পাওয়া যায়। এর একটি কারণ হতে পারে দলনেতারা প্রতিযোগীদের থেকে অনেক দূরে অবস্থান করেন বলে; আবার প্রতিযোগিতা সম্পন্ন হয়ে যাবার পর প্রতিযোগীরা ওই শহরেই বসে থাকেন না বলে এমনটি হতে পারে। আবার সঠিক দিন-তারিখ নিয়েও ভিন্নতা দেখা যায়, কারণ দলনেতারা ছাত্রদের পূর্বেই চলে আসেন এবং বর্তমানকালের আইএমওগুলোতে আইএমও উপদেষ্টা বোর্ড দলনেতাদেরও পূর্বে এসে পৌঁছান।


title: উমর আল-আকতা

text:
৮৩০-এর দশকে উমর মালাতিয়ার গভর্নর হয়ে থাকতে পারেন। খলিফা আল-মুতাসিমের এমোরিয়াম অভিযানের সময় তিনি প্রথম আবির্ভূত হন। তার আগের বছর সীমান্তবর্তী আরব আমিরাতগুলোর বিরুদ্ধে বাইজেন্টাইন সম্রাট থিওফিলোসের অভিযানের পাল্টা পদক্ষেপ হিসেবে এই অভিযান চালানো হয়। এটি মালাতিয়ার অন্তর্গত ছিল এবং আক্রমণে এই অঞ্চল ধ্বংস ও জনশূন্য হয়ে পড়ে। এমোরিয়াম অভিযানের সময় ৮৩৮ খ্রিষ্টাব্দের জুলাই মাসে আনজেনের যুদ্ধে সম্রাট থিওফিলোসের বিরুদ্ধে তিনি অংশ নেন। এই যুদ্ধে আরবরা জয় লাভ করেছিল। ৮৪০-এর দশকে তিনি বাইজেন্টিয়াম থেকে পালিয়ে আসা নির্যাতিত পলিসিয়ানদের আশ্রয় দিয়েছিলেন। তাদেরকে দিভরিগি, আমারা ও আরগাওয়ান দুর্গের আশেপাশে আশ্রয় স্থান বরাদ্দ দেয়া হয়। পলিসিয়ানদের নেতা এসময় আলাদা ক্ষমতা পান এবং বাইজেন্টিয়ামের বিরুদ্ধে অভিযানে উমরকে সহায়তা করেন এবং স্বাধীনভাবে নিজেও অভিযান চালান ৮৪৪ খ্রিষ্টাব্দে একটি প্রধান অভিযানের সময় বাইজেন্টাইন প্রধানমন্ত্রী থিওকটিসটসের নেতৃত্বাধীন বাহিনীকে উমরের বাহিনী মাওরোপোটামাসের যুদ্ধে পরাজিত করে। ৮৪০-এর দশকের শেষের দিকে তিনি পার্শ্ববর্তী আর্মেনীয় নেতা স্কেলেরোসকে দমন করেন।
৮৫০ এর দশকে বাইজেন্টাইন সম্রাট তৃতীয় মাইকেলের নেতৃত্বাধীন বাহিনীকে উমর পরাজিত করেছিলেন। এছাড়াও তিনি বাইজেন্টিয়ামে কয়েকটি সফল অভিযানে নেতৃত্ব দেন। তার মধ্যে একটি অভিযানের সময় তিনি বাইজেন্টাইন সেনাবাহিনীর ঘাটি বিথিনিয়ার মালাগিনা পর্যন্ত পৌঁছান। তবে ৮৫৬ খ্রিষ্টাব্দে সেনাপতি পেট্রোনাসের পরিচালিত পাল্টা অভিযান থামাতে ব্যর্থ হন। এই অভিযানে বাইজেন্টাইনরা দিয়ারবাকির পর্যন্ত আসে এবং অনেককে বন্দী করে।


title: আজাদ হিন্দ ফৌজ

text: ১৯৪২ সালে মোহন সিংহের নেতৃত্বে সিঙ্গাপুরের পতনের অব্যবহিত পরেই প্রথম আইএনএ গঠিত হয়। প্রথম আইএনএ-র পতন হয় সেই বছর ডিসেম্বরেই। এরপর ১৯৪৩ সালে সুভাষচন্দ্র বসুর নেতৃত্বে পুনর্গঠিত হয়ে এই বাহিনী সুভাষচন্দ্রের "আর্জি হুকুমত-এ-আজাদ হিন্দ" (স্বাধীন ভারতের অস্থায়ী সরকার)-এর সেনাবাহিনী ঘোষিত হয়। ব্রহ্মদেশ, ইম্ফল ও কোহিমায় সাম্রাজ্যবাদী জাপানি সেনাবাহিনীর সহযোগিতায় এই দ্বিতীয় আইএনএ ব্রিটিশ ও কমনওয়েলথ বাহিনীর বিরুদ্ধে যুদ্ধাভিযান চালায়। পরে ব্রিটিশ মিত্রবাহিনীর বিরুদ্ধে ব্রহ্মদেশ অভিযান চালিয়ে তাঁরা ব্যর্থ হন। যুদ্ধের শেষে বাহিনীর একটি বৃহত্তর অংশকে ভারতে ফিরিয়ে আনা হয়। রাষ্ট্রদ্রোহিতার অভিযোগে তাঁদের কারোর কারোর বিচারও হয়। এই ঘটনা ভারতের স্বাধীনতা আন্দোলনের ইতিহাসে এক চাঞ্চল্যকর ঘটনা।


title: এইডস

text: ১৯৫২ খ্রিস্টাব্দে কঙ্গোতে মানুষের মধ্যে এইচআইভির সংক্রমণ ছিল সর্বপ্রথম সুপ্রতিষ্ঠিত ঘটনা । ১৯৬৬ সালে নরওয়েতে AIDS এর সংক্রমণ ঘটেছিল । ১৯৬০ সালের জুলাই মাসে, জাতিসংঘ সারা বিশ্ব থেকে ফ্রাংকফোন বিশেষজ্ঞ ও প্রযুক্তিবিদদের নিযুক্ত করেছিল বেলজিয়াম কর্তৃক ছেড়ে আশা প্রশাসনিক শূন্যতা পূরণ করতে , যারা আফ্রিকান অভিজাতদের দেশ চালানোর জন্য রেখে আসেননি। ১৯৬২ সালের মধ্যে, হাইতিরা দেশে দ্বিতীয় বৃহত্তম সুশিক্ষিত বিশেষজ্ঞদের গ্রুপ প্রতিষ্ঠা করেছিল ( ৪৮ টি জাতীয় গোষ্ঠীর মধ্য থেকে নিয়োগকৃত ) যা দেশটির প্রায় ৪৫০০ জন । The Origins of AIDS এর লেখক ডাঃ জ্যাক পেপিন লিখেছেন যে, হাইতি ছিল মার্কিন যুক্তরাষ্ট্রে এইচআইভি সংক্রমণের একটি রূট এবং এগুলির মধ্যে একটিটি ১৯৬০-এর দশকে আটলান্টিক জুড়ে এইচআইভি বহন করে থাকতে পারে। যদিও, ১৯৬৬ সালের গোড়ার দিকে মার্কিন যুক্তরাষ্ট্রে এই ভাইরাসটি উপস্থিত হয়েছিল । উপ-সাহারান আফ্রিকার বাইরে (মার্কিন যুক্তরাষ্ট্রে) সংক্রমণের বেশিরভাগ সংখ্যার এক অজানা ব্যক্তিকে সনাক্ত করা যেতে পারে যে এইচআইভি সংক্রমিত হয়েছিলেন হাইতিতে এবং তারপর ১৯৬৯ সালের দিকে মার্কিন যুক্তরাষ্ট্রে সংক্রমণ নিয়ে আসে । মহামারী তখন দ্রুত উচ্চ ঝুঁকির গ্রুপগুলির মধ্যে ছড়িয়ে পড়ে (প্রাথমিকভাবে, পুরুষদের মধ্যে যারা পুরুষের সাথে যৌন সম্পর্কে জড়িয়ে পড়েছিল|


title: উত্তর আমেরিকা

text: সর্বশেষ বরফ যুগের সময় বেরিং ভূসেতু অতিক্রম করে উত্তর আমেরিকাতে প্রথম মানব বসতি শুরু হয়। তথা-কথিত প্রত্ন-ভারতীয় যুগের সমাপ্তি হয়, প্রায় ১০,০০০ বছর পূর্বে মধ্য-ভারতীয় যুগের শুরুতে। ধ্রুপদী যুগ ৬ষ্ঠ শতাব্দী থেকে ১৩তম শতাব্দী পর্যন্ত স্হায়ী হয়েছিল। প্রাক-কলাম্বীয় যুগের সমাপ্তি ঘটে ইউরোপীয়দের আগমনের সাথে সাথে, আবিষ্কার যুগ এবং আধুনিক যুগের শুরুতে। বর্তমান যুগের সাস্কৃতিক ও জাতিগত বিন্যাসে ইউরোপীয় ঔপনিবেশিক, আদিবাসী আমেরিকান, আফ্রিকান দাস এবং তাদের বংশধরদের প্রভাব বিদ্যমান। তন্মধ্যে মহাদেশটির উত্তরাংশে ইউরোপীয় প্রভাব এবং দক্ষিণাংশে আদিবাসী আমেরিকান ও আফ্রিকান প্রভাব সুস্পষ্ট। ঔপনিবেশিক শাসনের প্রভাবে অধিকাংশ উত্তর আমেরিকানরা মূলত ইংরেজি, স্পেনীয় এবং ফরাসি ভাষায় কথা বলে। তাছাড়া সেখানকার সমাজ এবং রাষ্ট্র ব্যবস্থাগুলো সাধারণত পাশ্চাত্য সংস্কৃতিকে প্রতিফলিত করে।


title: ট্রান্সমিটার

text: ১৯২০ সালে এর ফলেই প্রথম বানিজ্যিক এএম রেডিও সম্প্রচার শুরু হয়েছিল। সত্যিকারের এফএম রেডিও আবিস্কার হয় ১৯৩৩ সালে এডউইন আর্মস্ট্রং কর্তৃক। এটি এএম রেডিওর চেয়ে অপেক্ষাকৃত বেশি সুস্থির এবং কম নয়েজ থাকার কারণে ১৯৩৭ সাল থেকে প্রথম কমার্শিয়াল এফএম রেডিও স্থাপনের কাজ শুরু হয়। ১৯২০ সালের শেষদিক থেকে পরীক্ষামূলক টিভি সম্প্রচারেরও চেষ্টা করা হয়, যদিও সত্যিকারের সফল টেলিভিশন সম্প্রচারণ শুরু করতে করতে ১৯৪০ সাল পর্যন্ত লেগে যায়। দ্বিতীয় বিশ্বযুদ্ধের সময় রাডারের ব্যবহার ছিল ইউএইচএফ এবং মাইক্রোওয়েভ তরঙ্গে হাই ফ্রিকোয়েন্সি ট্রান্সমিটারের সবচেয়ে উল্লেখযোগ্য অবদান এবং আরও বেশ কিছু নতুন নতুন যন্ত্রপাতি যার মধ্যে ছিল: ম্যাগনেট্রন, ক্লিসট্রন এবং ওয়েভ টিউব। ট্রানজিস্টরের আবিস্কারের পরে ১৯৬০ এর দিকে ছোট বহনযোগ্য ট্রান্সমিটারের আবির্ভাব হয় যেমন তারবিহীন মাইক্রোফোন, ওয়াকি-টকি ইত্যাদি। যদিও ২য় বিশ্বযুদ্ধের সময় মিলিটারীদের ব্যবহৃত ওয়াকি টকি ছিল মূলত ভ্যাকুয়াম টিউব নির্ভর। বর্তমান যুগে, রেডিও বর্ণালীতে সংরক্ষিত বিভিন্ন রেন্জের ফ্রিকোয়েন্সি ব্যবহার করার জন্যে উপযোগী করে ভিন্ন ধরনের ট্রান্সমিটার তৈরী করা হয়েছে যা স্প্রেড স্পেকট্রাম অর্থাৎ ভিন্ন ভিন্ন রেন্জে একসাথে কাজ করতে পারে। আরও জানতে পড়ুন আমার অনুবাদকৃত আরেকটি নিবন্ধ বেতার বর্ণালী।


title: মাসলামা ইবনে আবদুল মালিক

text: ৭০৫ খ্রিষ্টাব্দে বাইজেন্টাইন সাম্রাজ্যের বিরুদ্ধে গ্রীষ্মকালের বার্ষিক অভিযানের সময় তিনি প্রথম নেতৃত্ব দেন বলে তথ্য পাওয়া যায়। এশিয়া মাইনরের দক্ষিণপূর্বে বাইজেন্টাইন শহর তিয়ানার বিরুদ্ধে ৭০৭-৭০৮ খ্রিষ্টাব্দের অবরোধ তার প্রথম গুরুত্বপূর্ণ অভিযান। আগের বছর সেনাপতি মাইমুনের পরাজয় ও মৃত্যুর পাল্টা আঘাত হিসেবে এই অভিযান চালানো হয়। এই অবরোধ শীতকাল পর্যন্ত চলেছিল। অবরোধের সময় আরবরা কঠিন পরিস্থিতির মুখোমুখি হয়। তবে ৭০৮ খ্রিষ্টাব্দে বাইজেন্টাইনদের উদ্ধারকারী বাহিনীকে পরাজিত করার পর শহর আত্মসমর্পণ করে। কয়েকমাস পর গ্রীষ্মকালে মাসলামা এশিয়া মাইনরে আরেকটি অভিযানের নেতৃত্ব দেন। এসময় এমোরিয়ামের নিকটে তিনি বাইজেন্টাইন বাহিনীকে পরাজিত করেন। ৭০৯ খ্রিষ্টাব্দে তিনি ইসাওরিয়া অঞ্চলে অভিযান চালান।


title: এইচআইভি/এইডসের ইতিহাস

text:
মলিকুলার তারিখ নির্ণয় পদ্ধতিতে জানা গেছে, এইচআইভির দুই স্ট্রেইনই (এ এবং বি) ১৯০৫ থেকে ১৯৬১ এর মধ্যে (আরো মধ্যবর্তী সময় বিবেচনায় ১৯৩২-১৯৪৫) মানুষের মাঝে ছড়ানো শুরু হয়েছে।
প্রাকৃতিক বদল তত্ত্বানুসারে ("শিকারী তত্ত্ব" বা "বন্যমাংস তত্ত্ব" নামেও পরিচিত) ভিন্ন প্রজাতির মাঝে সংক্রমণ ছড়ানোর "সবচেয়ে সহজ সম্ভাব্য ব্যাখ্যা" পাওয়া যায়। এসআইভি অথবা মিউটেশন পূর্ববর্তী এইচআইভি নরবানর বা বানর থেকে মানুষের মাঝে সংক্রমণ হয়েছে যখন মানুষ বন্যমাংস বিক্রির জন্য বা শিকার করতে গিয়ে কোন পশু কর্তৃক কামড় বা আঘাতে শিকার হয়েছে। এর ফলে সম্ভবত আহত ব্যক্তির রক্ত বা অন্য কোন শারীরিক তরল সেই পশুর এসআইভির সংস্পর্শে এসে সংক্রমিত হয়েছে।  ইউরোপের নিজস্ব চাহিদা বৃদ্ধিতে দ্বিতীয় বিশ্বযুদ্ধ পূর্ববর্তী সময়ে সাহারা সংলগ্ন আফ্রিকার নিবাসীদের জোর করে বনের দিকে বসবাস করতে ঠেকে দেয়া হয়েছিল।সেই থেকে গ্রাম্য আফ্রিকানরা কৃষি অপেক্ষা বন-জঙ্গল থেকে বন্য পশুর মাংস সংগ্রহ করে নিজদের প্রোতিনের চাহিদা পূরণে স্বচ্ছন্দবোধ করতে শুরু করে।বন্যপশুর মাংসের এই হঠাৎ চাহিদা বৃদ্ধি মানুষের রক্তের সাথে পশুর রক্তের সংস্পর্শে আসসার হার হুট করেই বাড়িয়ে দেয়। এর ফলে সম্ভাব্য সংক্রমণ হয়েছে বলে ধারণা করা হয়।


title: এটিএম হামিদুল হোসেন

text: ১৯৭১ সালের ২২ নভেম্বর দিনাজপুর জেলার ফুলবাড়ীতে পাকিস্তান সেনাবাহিনীর প্রতিরক্ষা অবস্থান রেকি করার পর যুদ্ধ-পরিকল্পনা তৈরি হলো। মুক্তিবাহিনী ও মিত্রবাহিনী যৌথভাবে সেখানে আক্রমণ করবে। সিদ্ধান্ত হলো, প্রথম আক্রমণের সম্মুখদল হিসেবে থাকবে মিত্রবাহিনীর দুটি দল। এই দুই দলের মধ্যে এ টি এম হামিদুল হোসেন তাঁর সহযোদ্ধাদের নিয়ে থাকবেন। তিনি মুক্তিবাহিনীর নেতৃত্ব দেবেন। পেছনে থাকবে মিত্রবাহিনীর অপর দুটি দল। সকাল থেকে শুরু হলো যুদ্ধের প্রস্তুতি। রাত ৯-১০টার মধ্যে মধ্যেই সবাই তৈরি হলেন। আক্রমণের জন্য যাত্রার নির্ধারিত সময় রাত ১১টা। এফইউপিতে (ফর্মি আপ প্লেস) পৌঁছার সময় রাত সাড়ে চারটা। আক্রমণের সময় ভোর সাড়ে পাঁচটা। শীতের অন্ধকার রাত। চারদিক নিস্তব্ধ। মুক্তিযোদ্ধা ও মিত্রবাহিনীর সেনারা অ্যাসেম্বলি এরিয়ায় সমবেত হলেন নির্ধারিত সময়েই। তখন রাত আনুমানিক তিনটা। সেখানে কিছুক্ষণ যাত্রাবিরতি দিয়ে রওনা হলেন এফইউপির উদ্দেশে। তাঁরা খুব সতর্কভাবে এগোতে থাকলেন কোনো প্রকার শব্দ না করে। মুক্তিযোদ্ধা ও মিত্রবাহিনী সব মিলে প্রায় ৭০০ জন। কারও মুখে কোনো কথা নেই। শুধু ইশারায় কাজ হচ্ছে। চলতি পথে ছায়ামূর্তি দু-একজন মাঝেমধ্যে ফিসফিস করে পাশের কাউকে জিজ্ঞেস করছেন কে কোন দলের। নির্ধারিত সময়ের মধ্যেই মুক্তিযোদ্ধা ও মিত্রবাহিনীর সেনারা এফইউপিতে অবস্থান নিলেন। তারপর সময় দ্রুত গড়াতে থাকল। এইচ আওয়ার (আক্রমণের সময়) আর মাত্র তিন মিনিট। এ টি এম হামিদুল হোসেন সহযোদ্ধাদের নিয়ে উঠে দাঁড়ালেন। হাতে অস্ত্র, ট্রিগার হাতে সবেমাত্র পা বাড়িয়েছেন—এমন সময় নিস্তব্ধতা ভেদ করে বিকট শব্দ। আক্রমণের তখনো আড়াই মিনিট বাকি। মিত্রবাহিনীর একজন সৈনিকের হাত থেকে উত্তেজনায় পিনখোলা গ্রেনেড মাটিতে পড়ে এই বিপত্তি। গ্রেনেড বিস্ফোরণের বিকট শব্দে পাকিস্তানি সেনারা বুঝে গেল তাদের ওপর আক্রমণ আসন্ন। সঙ্গে সঙ্গে তারা আক্রমণ শুরু করল। ওদের সব বাংকার থেকে মেশিনগান, লাইট মেশিনগান ও অন্যান্য স্বয়ংক্রিয় অস্ত্রের বৃষ্টির মতো গুলিবর্ষণ শুরু হলো। মাথার ওপর দিয়ে হাজার হাজার গুলি যাচ্ছে। এ টি এম হামিদুল হোসেন তাতে বিচলিত হলেন না। সহযোদ্ধাদের নিয়ে মাটি কামড়ে পড়ে থাকলেন। এমন সময় মিত্রবাহিনীর পক্ষ থেকে শুরু হলো গোলাবর্ষণ। প্রথম লেয়ার শেষ হওয়ামাত্র মুক্তিযোদ্ধারা এ টি এম হামিদুল হোসেনের নেতৃত্বে জয় বাংলা চিৎকার দিয়ে গুলি করতে করতে ধাবিত হলেন পাকিস্তানি অবস্থানের দিকে। শুরু হলো ডগফাইট। একটু পর মুক্তিযোদ্ধারা পাকিস্তান সেনাবাহিনীর বাংকারগুলোতে গ্রেনেড চার্জ করতে শুরু করলেন। কয়েকটি বাংকার ধ্বংস হয়ে গেল। কিছুক্ষণের মধ্যেই গোটা পাকিস্তানি প্রতিরক্ষা মুক্তিযোদ্ধাদের দখলে এল। সেদিন সূর্য ওঠার আগেই ফুলবাড়ির অপারেশন শেষ হয়। এ যুদ্ধে আটজন মুক্তিযোদ্ধা শহীদ হন।


title: নোবিয়েম্ব্রে (চলচ্চিত্র)

text: আলফ্রেদো স্পেনের এক মফস্বল শহরের সাধারণ তরুণ যার অভিনেতা হওয়ার প্রচণ্ড ইচ্ছে। সুযোগের খোঁজে সে রাজধানী মাদ্রিদে পাড়ি জমায় আর একটা অভিনয়ের স্কুলে ভর্তি হয়। কিন্তু একসময় সে উপলব্ধি করে, অভিনয়টা আসলে বাজারে পণ্য হিসেবে বিক্রি হচ্ছে। আদর্শবাদী আলফ্রেদোর মতে, অভিনয় এমন হওয়া উচিত যাতে তা সহজে জনসাধারণের কাছে পৌঁছতে পারে। অভিনয় হতে হবে মুক্ত যাতে তা সবাইকে জাগাতে সক্ষম হয়। তার মতে, নাট্যচর্চা হওয়া উচিত থিয়েটারের বাইরে, জনগণের সামনে, জনগণের মুখোমুখি। এই চিন্তাধারা থেকে থিয়েটার স্কুলের সমমনা বন্ধুদের নিয়ে সে গড়ে তোলে "নোবিয়েম্ব্রে" বা নভেম্বর। দলটির নাম নভেম্বর করা হয় অক্টোবর বিপ্লবের পরের আরেকটা বিপ্লব হিসেবে। তারা পার্কে, জনবহুল রাস্তায়, শহরের বাণিজ্যিক রাজপথে এমনকি চলন্ত বাসে হঠাৎ হঠাৎ পথনাট্য প্রদর্শন শুরু করে। সমাজের বিভিন্ন অসংগতি নিয়েই মূলত তারা কাজ করে। প্রশাসনের কাছ থেকে তারা প্রচুর বাধা পায়। একসময় অন্যসব যুগান্তকারী চিন্তাধারার মত আলফ্রেদোর নাটকীয় মৃত্যুতে নোবিয়েম্ব্রে নাট্যদলেরও অপমৃত্যু ঘটে। মূলত স্পেনে জেনারেল ফ্রাংকোর শাসনামলে উন্মুক্ত নাট্যচর্চায় যে শেকল পড়ে, তারই বর্তমানের প্রতিকী রূপ এই চলচ্চিত্রে দেখানো হয়েছে।


title: অলিম্পিক ক্রীড়া প্রতিযোগিতা

text: অলিম্পিক সনদ অনুসারে কোনো দেশের প্রতিনিধিত্ব করতে হলে একজন প্রতিযোগীকে সে দেশের নাগরিক হতে হবে। দ্বৈত নাগরিকত্ব থাকলে, সংশ্লিষ্ট দেশগুলির যে কোনোটির প্রতিনিধিত্ব করা যাবে, যদি অন্য দেশের হয়ে সর্বশেষ প্রতিনিধিত্ব হয়ে থাকে তিন বছর আগে। তবে নির্দিষ্ট ক্ষেত্রে, উভয় দেশের জাতীয় অলিম্পিক কমিটি ও সেই খেলার আন্তর্জাতিক ফেডারেশনের কোনো আপত্তি না থাকলে, আইওসি কার্যনির্বাহী বোর্ড এই তিন বছরের সময়সীমা কমাতে বা সম্পূর্ণ মুছে দিতে পারে। এই অপেক্ষার সময়কাল শুধুমাত্র সেই সব ক্রীড়াবিদের ক্ষেত্রে প্রযোজ্য যাঁরা আগে অন্য কোনো দেশের প্রতিনিধিত্ব করেছেন এবং পরে অন্য আরেক দেশের হয়ে খেলতে চাইছেন। কোনো ক্রীড়াবিদ যদি সদ্য কোনো দেশের নাগরিকত্ব নেয়, তাহলে সেই নতুন নাগরিকের ক্ষেত্রে এই অপেক্ষার সময়কাল প্রযোজ্য নয়। এ প্রসঙ্গে একটি কথা স্মরণে রাখতে হবে, আইওসি নাগরিকত্ব প্রদান করেনা, সুতরাং কোনো ক্রীড়াবিদ একটি দেশের আইনানুগ নাগরিকত্ব পাওয়ার পরই আইওসি সেই ক্রীড়াবিদের নাগরিকত্ব সংক্রান্ত সমস্যার সমাধানে তৎপর হয়, যাতে সে অলিম্পিকে কোন দেশের প্রতিনিধিত্ব করবে তা নির্দিষ্ট করা যায়।


title: ক্রিকেটের আইন

text: "আইন-২": অতিরিক্ত খেলোয়াড় - আঘাতপ্রাপ্ত ফিল্ডারের পরিবর্তে একজন অতিরিক্ত খেলোয়াড়কে মাঠে স্থলাভিষিক্ত করা যাবে। তবে তিনি ব্যাট, বল, উইকেট-রক্ষণ অথবা অধিনায়কের দায়িত্ব পালন করতে পারবেন না। যদি মূল খেলোয়াড় আরোগ্য লাভ করেন তাহলে তিনি মাঠে ফিরে আসতে পারবেন। ব্যাটসম্যান যদি দৌঁড়ে রান সংগ্রহ করতে অপারগ হন, তাহলে তিনি ব্যাটিং চালিয়ে যেতে পারবেন ও এক্ষেত্রে ‘রানার’ তাকে সহযোগিতা করতে পারবেন। অন্যথায় তিনি ‘রিটায়ার হার্ট’ অথবা অসুস্থতার জন্য প্যাভিলিয়নে যাবেন ও সুস্থ দেহে পুণরায় তার বাদ-বাকী ইনিংস সম্পন্ন করতে পারবেন।


title: শ্রেষ্ঠ অভিনেত্রীর জন্য একাডেমি পুরস্কার

text: শ্রেষ্ঠ অভিনেত্রী বিভাগে একাডেমি পুরস্কার হল একাডেমি পুরস্কারের অন্যতম একটি বিভাগ। যুক্তরাষ্ট্রের একাডেমি অফ মোশন পিকচার আর্টস এন্ড সায়েন্সেস প্রতিষ্ঠানটি প্রতি বছর একজন অভিনেত্রীকে এই পুরস্কারের জন্য নির্বাচিত করে। নির্বাচিত হবার জন্য কোনো অভিনেত্রীকে কোনো চলচ্চিত্রে কাজ করার সময় অসাধারণ অভিনয়শৈলী প্রদর্শন করতে হয়। ১৯৭৭ সালে অনুষ্ঠিত ৪৯তম একাডেমি পুরস্কার অনুষ্ঠানের পূর্বে এই পুরস্কারটি “মেধাবী নৈপূণ্য প্রদর্শনকারী অভিনেত্রী হিসেবে একাডেমি পুরস্কার” নামে দেওয়া হতো। পুরস্কারটি শুরুর প্রথম থেকেই “সেরা অভিনেত্রী বিভাগে অস্কার” নামে পরিচিত ছিলো।


title: রেভলূশন্যারি রোড (চলচ্চিত্র)

text: ১৯৫৫ সালে এক পার্টিতে ফ্রাঙ্ক হুইলারের এপ্রিলের সাথে সাক্ষাৎ হয়। ফ্রাঙ্ক জাহাজের খালাসী, সে ক্যাশিয়ার হতে চায়। অন্যদিকে এপ্রিল অভিনেত্রী হতে চায়। ফ্রাঙ্ক পরে নক্স মেশিনে তার বাবার স্থলে বিক্রয়কর্মী হিসেবে যোগদান করে এবং এপ্রিলকে বিয়ে করে। এপ্রিল গর্ভবতী হলে ফ্রাঙ্ক উপশহরে ১১৫ রেভলূশন্যারি রোডে চলে আসে। সেখানে তাদের বাড়িওয়ালা দম্পতি হেলেন গিভিংস ও হাউয়ার্ড গিভিংস এবং প্রতিবেশী দম্পতি মিলি ক্যাম্পবেল ও তার স্বামী শেপের সাথে ভাল সম্পর্ক গড়ে ওঠে। এপ্রিল অভিনয়ের বাইরে আর কোন চাকরী না পেলে এবং ফ্রাঙ্ক তার কাজ নিয়ে বিরক্ত হতে থাকলে তাদের সম্পর্ক খারাপ হতে থাকে। এসময়ে হেলেন তাদের দুজনকে তার মানসিক প্রতিবন্ধী ছেলে জনের সাথে পরিচয় করিয়ে দেয় এবং তাকে সুস্থ করে তুলতে সাহায্য করতে বললে তারা সম্মত হয়।


title: দ্য টারমিনেটর

text: ডীলটা করে ফেলার জন্য ডেলিকে দ্রুত সিদ্ধান্ত নেওয়াতে হবে। কাজেই ক্যামেরন তাঁর বন্ধু ল্যান্স হেনরিকসনকে আগেভাগে পাঠালেন। হেনরিকসনের গায়ে ছিলো টারমিনেটরের মতো পোশাক, টারমিনেটরের অভিনয় করে দেখানোর জন্যই পাঠানো হয় তাঁকে। লাথি মেরে দরজা খুলে ভেতরে ঢুকলেন তিনি, চামড়ার জ্যাকেট পরনে, দাঁতে সোনালীপাত লাগানো, নকল কাটাদাগ মুখজুড়ে। ধপ করে এক চেয়ারে বসে পড়লেন তিনি। কিছুক্ষণ পরেই ক্যামেরন এসে পৌঁছান, অফিসের সবাইকে হেনরিকসনের অভিনয় থেকে রেহাই দেন তিনি। স্ক্রিনপ্লে আর ক্যামেরনের প্যাশন টের পেয়ে ডেলি প্রভাবিত হলেন। ১৯৮২ সালের শেষদিকে এই ছায়াছবিটি নির্মাণের জন্য সাহায্য করতে রাজি হলেন ডেলি, জড়ালেন এইচবিও আর ওরিওনকে। প্রাথমিকভাবে "দ্য টারমিনেটরে"র বাজেট ধরা হয় ৪ মিলিয়ন ডলার। পরে একে সাড়ে ছয়ে উন্নীত করা হয়।


title: চলচ্চিত্র সম্পাদনা

text: চলচ্চিত্ৰ যে সবসময় ঘটনার পারম্পর্য মেনে তোলা হয়, তা একেবারেই নয় – কলাকুশলীদের এবং অন্যান্য পরিস্থিতিগত সুবিধা অনুযায়ী কোন শট কখন নেওয়া হবে সেটা স্থির করা হয়। এই রকম ক্ষেত্রে ‘কন্টিন্যুইটি’ বা অবিচ্ছেদ্যতা বজায় রাখা একটি খুবই গুরুত্ত্বপূর্ণ ব্যাপার। একটি শটে অভিনেতার জামার একটা বোতাম খোলা থাকলে সেই একই সময়ের অন্য শটেও যেন সেই বোতামটিই খোলা থাকে, অথবা টেবিলের ওপর সাজানো কোনো সামগ্রী যেন শটবিশেষে স্থানান্তরিত না হয়ে যায়, সেটা খেয়াল রাখতে হয়। সম্পাদককেও এই অবিচ্ছেদ্যতা মাথায় রেখেই সম্পাদনার কাজ করতে হয়। ‘স্ক্রিপ্ট সুপারভাইজার’ এই বিষয়গুলোর একটা তালিকা তৈরী করে সম্পাদককে দেন। প্রয়োজনে সম্পাদক ইচ্ছে করে অবিচ্ছেদ্যতা ভঙ্গ করে বিশেষ অর্থ তৈরী করতে পারেন।


title: প্রীতি জিনতা

text: ১৯৯৭ সালে জিন্টা তার এক বান্ধবী অডিশন দিতে গেলে তিনি তার সাথে যান, সেখানে তার শেখর কাপুরের সাথে সাক্ষাৎ হয়। কাপুর তাকেও অডিশন দিতে বলেন। তার অডিশন দেখে কাপুর তাকে অভিনেত্রী হওয়ার উপদেশ দেন। মূলত শেখর কাপুরের "তারা রাম পাম পাম" ছবিতে হৃতিক রোশনের বিপরীতে তার অভিষেক হওয়ার কথা ছিল, কিন্তু ছবিটির নির্মাণ কাজ পিছিয়ে যায়। কাপুর পরবর্তীতে মণি রত্নমের "দিল সে.." ছবির জন্য তার নাম সুপারিশ করেন। জিন্টা প্রায়ই বলেন যখন তিনি চলচ্চিত্র শিল্পে যোগ দেন, তার বন্ধুরা তাকে ক্ষেপাতো এবং বলতো তিনি শুধু সাদা শাড়ি পড়বেন আর বৃষ্টিতে নাচবেন। তাই তিনি বিচিত্র ধরনের কাজ করতে উৎসাহী হন।


title: নিকোল কিডম্যান

text: ২০১১ সালের জুনে পিট ডেক্সটারের উপন্যাস অবলম্বনে লি ড্যানিয়েলসের "দ্য পেপারবয়" ছবিতে তাকে অভিনেত্রী হিসেবে নেওয়া হয়। ২০১১ সালের ১লা আগস্ট থেকে থ্রিলারধর্মী এই ছবিটির চিত্রধারণ শুরু হয়। ছবিটি ২০১২ সালে মুক্তি পায়। ছবিটি কান চলচ্চিত্র উৎসবে প্রতিযোগিতা বিভাগে অংশগ্রহণ করে এবং কিডম্যানের অভিনয় সমালোচকদের দৃষ্টি আকর্ষণ করে। কিডম্যান শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড ও স্যাটার্ন পুরস্কারের পাশাপাশি তার দ্বিতীয় গোল্ডেন গ্লোব পুরস্কারের মনোনয়ন লাভ করেন। ২০১২ সালে অডিবল.কম থেকে কিডম্যানের কণ্ঠে ভার্জিনিয়া উলফের "টু দ্য লাইটহাউজ" বইয়ের অডিওবুক প্রকাশিত হয়। ২০১৩ সালে তিনি পার্ক চ্যান-উকের "স্টকার" ছবিতে অভিনয় করে ইতিবাচক সমালোচনা লাভ করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। এই বছর এপ্রিলে তিনি কান চলচ্চিত্র উৎসবের প্রধান প্রতিযোগিতার জুরি হিসেবে নির্বাচিত হন।


title: এসকেপ প্ল্যান (২০১৩-এর চলচ্চিত্র)

text: ব্রেসলিন ও তার ব্যবসায়িক অংশীদার লেস্টার ক্লার্ক (ভিনসেন্ট ড'নাফ্রিও) এর কাছে সিআইএ এজেন্ট জেসিকা মেয়ার (ক্যায়ট্রিওনা বাল্‌ফ) একটি লোভনীয় অঙ্কের প্রস্তাব নিয়ে আসে। প্রস্তাব অনুযায়ী, ব্রেসলিনকে একটি সর্বোচ্চ স্তরের গোপনীয় কারাগারে গিয়ে যাচাই করতে হবে যে সেটি ত্রুটিমুক্ত কিনা। কিন্তু এবারে সে কিংবা তার প্রতিষ্ঠানের কেউই কারাগারের অবস্থান সম্পর্কে জানতে পারবে না। মেয়ার এই বলে যুক্তি দেখায় যে, ব্রেসলিনের কারাগার থেকে পালানোর ক্ষেত্রে বাইরের সাহায্য নেওয়ার সম্ভাবনা নাকচ করার জন্যই এই শর্তারোপ। যদিও এই শর্ত ব্রেসলিনের নিজস্ব নিয়মের বিরুদ্ধে যায়, তবুও সে রাজি হয়ে যায়। সে "অ্যান্থনি পোর্টস" নামের একজন স্পেনীয় সন্ত্রাসীর পরিচয় ধারণ করে লুইজিয়ানার নিউ অরলিন্সে নিজেকে ধরা দেয়। এর আগে অবশ্য তার সহকর্মীরা তার হাতে একটি ট্র্যাকিং মাইক্রোচিপ ঢুকিয়ে দেয় যাতে তাকে কোথায় নিয়ে যাওয়া হচ্ছে তা জানা যায়। কিন্তু সব পরিকল্পনা ভেস্তে যায় যখন বন্দীকারীরা তার হাত থেকে সেই চিপটি বের করে নিয়ে তাকে অজ্ঞান করে ফেলে। চিপটি বের করে নেওয়ার ফলে তার সহকর্মীদের কাছে তার অবস্থান অজ্ঞাতই থেকে যায়।


title: ফ্রান্সেস এইক্সিমেনিস

text: পঞ্চদশ এবং ষোড়শ শতাব্দির মধ্যে তাঁর লেখার প্রচুর অনুবাদ করা হয়েছে। "লিব্রে দ্য লেস দোনেস"কে স্প্যানিশে অনুবাদ করা হয়। তাঁর স্প্যানিশ অনুবাদগুলোর মধ্যে একটি ক্যাথলিক রাজার চার কন্যাকে শিক্ষার জন্য ঠিক করা হত। "লিব্রে দেলস এঞ্জেলস" আন্তর্জাতিকভাবে ব্যাপক সফল হয় এবং নিম্নলিখিত ভাষায় অনূদিত হয়: স্প্যানিশ, লাতিন, ফরাসি এবং এমনকি ফ্লেমিশে (এটি সম্ভবত মধ্যযুগীয় কাতালান সাহিত্য থেকে এই ভাষায় অনূদিত একমাত্র ভাষা)। এছাড়া "ভিদা দ্য যিশুখ্রিস্ট" স্প্যানিশ এবং ফরাসি ভাষাতে অনূদিত হয়।


title: ল্য প্যতি প্র্যাঁস্

text: "ল্য প্যতি প্র্যাঁস্" একযোগে মূল ফরাসী ভাষায় এবং ইংরেজী অনুবাদে ১৯৪৩ খ্রিস্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজীতে অনুবাদ করেছেন ছয় জন। এরা হলেন: ক্যাথেরিন উডস্, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি "ছোট রাজকুমার" শিরোনামে অনুবাদ করেন যা কলকাতা থেকে ১৯৭০ খ্রিস্টাব্দে প্রকাশিত হয়। বাংলাদেশে এ গ্রন্থটি ইংরেজী অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং হায়দার আলী খান।


title: সেলমা লাগেরলফ

text: সেলমা লাগেরলফের প্রথম বই "দ্য স্টোরি অফ গোস্টা বার্লিং" প্রকাশিত হয় ১৮৯১ সালে। দুই খণ্ডের এই বইটি ছিল ভার্মল্যান্ডের লোককাহিনীর একটি গীতিধর্মী বর্ণনাকেন্দ্রিক উপস্থাপনা। এই বই রচনার ক্ষেত্রে তিনি স্কটীয় লেখক টমাস কার্লাইল কর্তৃক প্রভাবিত হয়েছিলেন। ১৮৯৮ সালে এই বইটির ইংরেজি অনুবাদ প্রকাশিত হয়। তার দ্বিতীয় গ্রন্থের নাম "ইনভিজিব্‌ল লিংক" যা ছিল একটি গল্পসংগ্রহ। ১৮৯৪ সালে প্রকাশিত এই গ্রন্থের ইংরেজি অনুবাদ প্রকাশিত হয় ১৮৯৯ সালে। ১৮৯৫ সালের পর তিনি লেখালেখিকে একমাত্র পেশা হিসেবে গ্রহণ করেন। ইতালি ভ্রমণের পর তিনি "দ্য মিরাক্‌ল্‌স অফ এন্টি ক্রাইস্ট" বইটি লিখেন যা ১৮৯৮ সালে প্রকাশিত হয়। প্যালেস্টাইন সফর শেষে রচনা করেন "জেরুজালেম: আই ডালারেন"। দুই খণ্ডের এই উপন্যাসটি ১৯০১-১৯০২ সালে লিখিত ও প্রকাশিত হয়েছিল। এর কাহিনী ছিল সুইডেনের একটি প্রাদেশিক ধর্মীয় আন্দোলন যার ফলে লোকজন সেখান থেকে প্যালেস্টাইনে স্থানান্তরিত হওয়ার সুযোগ পায়।


title: ডেভিড হারবার্ট লরেন্স

text: ফ্লোরেন্সের কাছে উত্তর ইতালিতে একটি ভিলায় লরেন্স ঘর বাঁধেন। এখানেই তিনি রচনা করেন "দ্য ভার্জিন অ্যান্ড দ্য জিপসি" ও "লেডি চ্যাটার্লিজ লাভার" (১৯২৮) উপন্যাসের কয়েকটি পাঠ। দ্বিতীয় গ্রন্থটি ছিল তাঁর সর্বশেষ উল্লেখযোগ্য উপন্যাস। ফ্লোরেন্স ও প্যারিসে ব্যক্তিগত সংস্করণে প্রকাশিত এই উপন্যাসখানি তাঁর কুখ্যাতির পালে হাওয়া জোগায়। যাঁরা এর তথাকথিত অশ্লীলতায় আহত হয়েছিলেন তাঁদের বিরুদ্ধে তীব্র প্রতিক্রিয়া জানিয়ে লরেন্স অনেকগুলি ব্যঙ্গকবিতা রচনা করেন। এগুলি "" প্যান্সিস "" ও"" নেটলস "" শিরোনামে প্রকাশিত হয়; এবং প্রকাশিত হয় " পর্নোগ্রাফি অ্যান্ড অবসিনিটি " নামক একটি রচনা।


title: জ্যোতিষশাস্ত্র

text: ইউরোপে প্রকাশিত প্রথম জ্যোতির্বিজ্ঞান গ্রন্থটি ছিল লাইবার প্ল্যানেটিস এন্ড মুণ্ডি ক্লাইমাটিবাস ("গ্রহ এবং বিশ্বের অঞ্চলসমূহের পুস্তক"), যা ১০১০ এবং ১০২৭ খ্রিস্টাব্দে প্রকাশিত হয়েছিল যা সম্ভবত ওরিল্যাকের জেরবার্ড দ্বারা রচনা করা হয়েছিল। টলেমীর দ্বিতীয় শতাব্দীর টেটরাবিবলস ১১৩৮ সালে টিভোলির প্লাতো দ্বারা ল্যাটিন ভাষায় অনুবাদ করা হয়েছিল। ডোমিনিকান ধর্মতত্ত্ববিদ টমাস অ্যাকুইনাস অ্যারিস্টটলের অনুসরণ করে প্রস্তাব করেছিলেন যে, নক্ষত্ররা অসিদ্ধ 'স্বেচ্ছাসেবী' শরীর শাসন করে, তিনি মূলত ঈশ্বর যেমন আত্মার উপর শাসন করে তাকে খ্রিস্টধর্মের সাথে জ্যোতিষশাস্ত্রের সমন্বয় সাধন করার চেষ্টা করেছিলেন। ত্রয়োদশ শতকের গণিতবিদ নোয়াড়ার ক্যাম্পানোস জ্যোতিষশাস্ত্রীয় ঘরগুলির একটি ব্যবস্থার উদ্ভাবন করেছিলেন যেগুলি সর্বোচ্চ ৩০ ডিগ্রি সেন্টিমিটারের "ঘর "গুলির মধ্যে বিভক্ত করে যদিও আগেই এশিয়াতে সিস্টেমটি ব্যবহার করা হয়েছিল। ত্রয়োদশ শতকের জ্যোতির্বিজ্ঞানী গুইডো বোনাটি একটি পাঠ্যপুস্তক লিবার অ্যাস্ট্রোনোমিকস লিখেছিলেন, যার একটি কপি পঞ্চদশ শতাব্দীর শেষের দিকে ইংল্যান্ডের রাজা হেনরি সপ্তম অধিকার করেছিলেন ।


title: বিজ্ঞান

text: পরে মধ্যযুগীয় সময়ের মধ্যে, অনুবাদের জন্য চাহিদা বৃদ্ধি পেয়েছিল (উদাহরণস্বরূপ, টলেডো অনুবাদকদের বিদ্যালয়), পশ্চিমা ইউরোপীয়রা শুধুমাত্র ল্যাটিন ভাষায় নয় বরং গ্রিক, আরবি এবং হিব্রু থেকে ল্যাটিন অনুবাদ লিখিত সংগ্রহগুলি সংগ্রহ করতে শুরু করেছিল । বিশেষত, অ্যারিস্টটল, টলেমী, এবং ইউক্লিডের গ্রন্থগুলো উইসডম এর ঘরগুলিতে সংরক্ষিত ছিল যা ক্যাথলিক পণ্ডিতদের মধ্যে চাওয়া হয়েছিল । ইউরোপে, আলহাজেনের বুক অফ অপটিকস এর ল্যাটিন অনুবাদ সরাসরি ইংল্যান্ডে রজার বেকনকে (ত্রয়োদশ শতকে) প্রভাবিত করেছিল, যিনি আলহাজেনের দ্বারা প্রকাশিত আরও পরীক্ষামূলক বিজ্ঞান সম্পর্কে যুক্তি দিয়েছিলেন। মধ্যযুগ যুগ ধরে, পশ্চিমা ইউরোপে ক্যাথলিকবাদ ও আরিস্টোলেটিয়ালিজমের একটি সংশ্লেষণের উদ্ভব হয় যা পশ্চিমা ইউরোপে উদ্দীপ্ত ছিল, যেখানে বিজ্ঞান একটি নতুন ভৌগোলিক কেন্দ্র হয়ে উঠেছিল । কিন্তু পঞ্চদশ থেকে ষোড়শ শতাব্দীতে পণ্ডিতবাদের সকল দিক নিয়ে সমালোচনা করা হয়েছিল।


title: সাংখ্যকারিকা

text: ষষ্ঠ শতকে সাংখ্যকারিকা চীনা ভাষায় অনুবাদ করা হয়। ১৮৩২ খ্রিস্টাব্দে, খ্রিস্টান ল্যাসেন ল্যাটিন ভাষায় পাঠ্যটি অনুবাদ করেছিলেন। এইচ.টি. কোলব্রুক প্রথম এই গ্রন্থটির অনুবাদ ইংরেজিতে করেন। উইন্ডিশম্যান ও লরিসনার এটি জার্মানে অনুবাদ করেছিলেন এবং পটিয়ার ও সেন্ট হিলির ফরাসি ভাষায় অনুবাদ করেছিলেন।


title: ব্যাসিল ডি’অলিভেইরা

text: খেলোয়াড়ী জীবন থেকে অবসর নিয়ে ১৯৮০ সালে ‘টাইম টু ডিক্লেয়ার’ শিরোনামে বিবিসি’র ক্রীড়া সাংবাদিক প্যাট মার্ফি’র সাথে যৌথভাবে আত্মজীবনী লেখেন। গ্রন্থে তিনি প্রথমবারের মতো বিবৃত করেন যে, ‘১৯৭০ সালে দক্ষিণ আফ্রিকা সফর বাদ দেয়ায় তিনি সন্তুষ্টি লাভ করেছিলেন। সফর পরিচালিত হলে ব্যাপক জনরোষে বেশ ক্ষয়-ক্ষতি হতো।’ ২০০৪ সালে পিটার অবর্ন নামীয় এক সাংবাদিক ‘ব্যাসিল ডি’অলিভেইরা: ক্রিকেট অ্যান্ড কন্সপাইরেসি’ শিরোনামে জীবনী গ্রন্থ লেখেন। ঐ গ্রন্থটি বর্ষসেরা উইলিয়াম হিল স্পোর্টস বুক পুরস্কার লাভ করে।


title: মৌলিক উপাদানসমূহ (ইউক্লিড)

text: ইউক্লিডের প্রোক্লোখ্যাত শিষ্যদের প্রকাশিত একটি সংস্করণ আরবি ভাষায় অনুবাদ করা হয় বিজানটিয়াম কর্তৃক আরবিয়দের কাছে পৌছানোর পর এবং সেই অনুবাদ থেকে পরে ল্যাটিন ভাষায় অনূদিত হয়। প্রথম মুদ্রিত সংস্করণ প্রকাশিত হয় ১৪৮২ সালে (জোভান্নি কাম্পানোর ১২৬০ সালের সংস্করণের উপর ভিত্তি করে), তখন থেকে এটি বহুভাষায় অনূদিত হয় এবং প্রায় সহস্রাধিক মূদ্রণ প্রকাশিত হয়। ১৫৭০ সালে জন ডি ব্যাপকভাবে প্রশংসিত “ম্যাথমেটিকাল প্রিফেস” এর সাথে সম্পুরক উপাদান যুক্ত করেন যা হেনরি বিলিংসলির প্রথম ইংরেজি সংস্করণে প্রকাশিত হয়।


title: ন হন্যতে

text: তাদের সম্পর্কের ওপর ভিত্তি করে রোমানিয়নে লেখা মিরচার উপন্যাস মৈত্রেয়ী প্রকাশিত হয় ১৯৩৩ সালে। ১৯৫০ সালে লা নুই বেঙ্গলী নামে ফরাসি ভাষায় অনুদিত হওয়ার অব্যবহিত পড় বইটি চূড়ান্ত সাফল্য অর্জন করে। ১৯৩৮-৩৯ সালে প্রফেসর দাশগুপ্ত ইউরোপ সফরে গিয়ে বইটি সম্পর্কে জানতে পারেন ও দেশে ফিরে মেয়েকে জানান। ১৯৫৩ সালে ইউরোপ সফরকালীন মৈত্রেয়ী দেবীর নাম শুনে কিছু রোমানিয় জানান তারা ওনার সম্বন্ধে বই পড়েছেন। কিন্তু তখনও বইয়ের বিষয়বস্তু নিয়ে তাঁর কোনো ধারণা ছিলনা। ১৯৭২ সালে এলিয়েডের ঘনিষ্ঠ বন্ধু সেরগুই কলকাতায় থাকাকালীন তার কাছ থেকে মৈত্রেয়ী দেবী জানতে পারেন বইতে মিরচা তাঁদের শারীরিক সম্পর্ক নিয়ে লিখেছেন। এক বন্ধুর সাহায্যে ফরাসি থেকে অনুবাদ করিয়ে উনি বইটি পড়েন ও গভীরভাবে মর্মাহত হন। ন হন্যতে লেখার মাধ্যমে মৈত্রেয়ী দেবী মিরচা এলিয়েডের কল্পনাপ্রসূত লেখার বিরোধিতা করে জীবনের ওই অধ্যায় সম্বন্ধে নিজের বক্তব্য তুলে ধরেছেন।


title: অ্যান্টার্কটিকায় বসতি স্থাপন

text: এমিলিও মার্কোস পালমা (জন্ম জানুয়ারি ৭, ১৯৭৮) অ্যান্টার্কটিকা মহাদেশে জন্মগ্রহণকারী প্রথম মানুষ। তিনি একজন আর্জেন্টাইন নাগরিক, যিনি অ্যান্টার্কটিক উপদ্বীপের এসপেরাঞ্জ়া ঘাঁটির ফরতীন সার্জেন্তো কাবরাল এ জন্মগ্রহণ করেন। জন্মের সময় তার ওজন ছিল । তার পিতা, ক্যাপ্টেন জর্জ এমিলিও পালমা উক্ত ঘাঁটিতে কর্মরত আর্জেন্টাইন সামরিক সদস্যদের নেতা ছিলেন।


title: মেলিসা লিও

text: মেলিসা লিও ১৯৬০ সালের ১৪ই সেপ্টেম্বর নিউ ইয়র্ক সিটির ম্যানহাটনে জন্মগ্রহণ করেন। তার মাতা মার্গারেট (প্রদত্ত নাম: চেসিংটন) ছিলেন ক্যালিফোর্নিয়ায় জন্মগ্রহণকারী শিক্ষক এবং পিতা তৃতীয় আর্নল্ড লিও ছিলেন গ্রোভ প্রেসের সম্পাদক, জেলে ও ইস্ট হ্যাম্পটন বেমেন্‌স অ্যাসোসিয়েশনের সাবেক মুখপাত্র। মেলিসা ম্যানহাটনের লোয়ার ইস্ট সাইডে বেড়ে ওঠেন। তার এক ভাই রয়েছে, তার নাম এরিক লিও। তার ফুফু শিল্প ইতিহাসবেত্তা ক্রিস্টিন লিও রোসেল। তার পিতামাতার বিবাহবিচ্ছেদের পর তার মাতা তাকে ও তার ভাইকে নিয়ে ভেরমন্টের পুটনির রেড ক্লোভার কমিউনে চলে যান।


title: এমিল জোলা

text: এমিল জোলা () (জন্ম: এপ্রিল ২, ১৮৪০, প্যারিস, ফ্রান্স - মৃত্যু: সেপ্টেম্বর ২৯, ১৯০২ প্যারিস, ফ্রান্স) পিতা ইতালীয় এবং মাতা ছিলেন ফরাসি। ঊনবিংশী শতাব্দীর একজন ফরাসি ঔপন্যাসিক। বিশ্বের "ঔপন্যাসিকদের ঔপন্যাসিক" হিসেবে খ্যাত ছিলেন তিনি। ১৮৭১ থেকে ১৮৯৩ খ্রিস্টাব্দ পর্যন্ত তাঁর প্রসিদ্ধ উপন্যাসমালা 'লে রুঁগ-মাকার' (Les Rougon-Macquart) ২০ খণ্ডে প্রকাশিত হয়। এগুলির মধ্যে কয়লাখনির শ্রমিকদের নিয়ে লিখিত 'ঝে য়ারমিনাল' তাঁর শ্রেষ্ঠ সাহিত্যকীর্তি রূপে স্বীকৃত। প্রকৃতিবাদী চিন্তাধারার অত্যন্ত জোরালো প্রবক্তা ছিলেন তিনি। ফ্রান্সের রাজনৈতিক উদারনৈতিকতার জন্য সবসময় কাজ করেছেন এমিল জোলা। "দ্য আর্থ" (বাংলায় অনুদিত গ্রন্থ মাটি) বা "দ্য জার্মিনাল" (বাংলায় অনুদিত গ্রন্থ অঙ্কুর) এর মতো উপন্যাস সহ আরো অনেক কালজয়ী উপন্যাসের রচয়িতা ছিলেন এমিল জোলা। জীবনের শুরুতে তিনি ফরাসি শুল্ক বিভাগের একজন করণিক ছিলেন।


title: অঁদ্রে মাল্‌রো

text: মালরো ১৯০১ সালের ৩রা নভেম্বর প্যারিসের এক সচ্ছল পরিবারে জন্ম নেন। তিনি প্যারিসের একোল দে লঁগ ওরিয়াঁতাল (l'École des Langues orientales, বর্তমান নাম Institut national des langues et civilisations orientales)-এ শিক্ষা লাভ করেন। ১৯২৩ সালে ২১ বছর বয়সে প্রত্নতাত্ত্বিক গবেষণার কাজে তিনি সস্ত্রীক ইন্দোচীন উপদ্বীপের ক্যাম্বোডিয়াতে যান। সেখানে ফ্রান্সের বিরুদ্ধে আন্নামীয়দের স্বাধীনতা সংগ্রামে তিনি সক্রিয় হয়ে পড়েন। ১৯২৫-২৭ সালে চীনের গৃহযুদ্ধে তিনি কুওমিন্তাংয়ের পক্ষে সক্রিয় অংশগ্রহণ করেন। মালরো তাঁর এশীয় অভিজ্ঞতাকে পটভূমি করে তিনটি উপন্যাস লেখেন: "লে কোঁকেরঁ" "Les Conquérants" (১৯২৮), "লা ভোয়া রইয়াল" "La Voie royale" (১৯৩০) এবং "লা কোঁদিসিওঁ উমেন" "La Condition humaine" (১৯৩৩)। এদের মধ্যে শেষেরটি মর্যাদাপূর্ণ প্রি গোঁকুর (Prix Goncourt) পুরস্কার জেতে এবং আন্তর্জাতিক খ্যাতি কুড়ায়। হিটলারের অধীন জার্মানিতে ভ্রমণের পর লেখেন তাঁর পরবর্তী উপন্যাস "ল্য তঁ দু মেপ্রি" "Le Temps du mépris" (১৯৩৫)। ১৯৩৬-১৯৩৯ সালে রাজার অণুগত হয়ে স্পেনের গৃহযুদ্ধে যোগ দেন। সেখানে তিনি একটি স্কোয়াড্রনের বিমানচালক ছিলেন। এই গৃহযুদ্ধের অভিজ্ঞতাকে আশ্রয় করে তিনি লেখেন "লেস্পোয়ার" "L'Espoir" (১৯৩৭) নামের উপন্যাস।


title: লিওনেল মেসি

text: মেসি আর্জেন্টিনার রোজারিওতে জন্মগ্রহণ করেন। তার বাবা হোর্হে হোরাসিও মেসি ইস্পাতের কারখানায় কাজ করতেন এবং মা সেলিয়া মারিয়া কুচ্চিত্তিনি ছিলেন একজন খণ্ডকালীন পরিচ্ছন্নতা কর্মী। তাঁর পৈতৃক পরিবারের আদি নিবাস ছিল ইতালির আকোনা শহরে। তার পূর্বপুরুষদের একজন অ্যাঞ্জেলো মেসি ১৮৮৩ খ্রিস্টাব্দে সেখান থেকে আর্জেন্টিনায় চলে আসেন। মেসির বড় দুই ভাই এবং এক ছোট বোন রয়েছে। বড় দুই ভাইয়ের নাম রদ্রিগো ও মাতিয়াস এবং ছোট বোনের নাম মারিয়া সল। পাঁচ বছর বয়সে মেসি স্থানীয় ক্লাব গ্রান্দোলির হয়ে ফুটবল খেলা শুরু করেন, যার কোচ ছিলেন তার বাবা হোর্হে। ১৯৯৫ খ্রিস্টাব্দে মেসি রোজারিও ভিত্তিক ক্লাব নিওয়েল’স ওল্ড বয়েজে যোগ দেন। তিনি একটি স্থানীয় যুব পরাশক্তির অংশ হয়ে পড়েন, যারা পরবর্তী চার বছরে একটি মাত্র খেলায় পরাজিত হয়েছিল এবং স্থানীয়ভাবে “দ্য মেশিন অফ ‘৮৭” (The machine of '87) নামে পরিচিত হয়ে উঠেছিল। তাদেরকে এই নামে অভিহিত করার কারণ তাদের জন্ম সাল ছিল ১৯৮৭।


title: ক্যামেরন ডিয়াজ

text:
ক্যামেরন সান ডিয়াগো, ক্যালিফোর্নিয়াতে জন্মগ্রহণ করেন। তাঁর মা, বিলি (জন্ম তারিখ ১ঙ১ আগস্ট, ১৯৫০), একজন আমদানি / রপ্তানিকারক এজেন্ট এবং তার বাবা এমিলিও (কসো) ডায়াজ (৩ জুলাই, ১৯৪৯ - এপ্রিল ১৫, ২০০৮), ক্যালিফোর্নিয়ার একটি তেল কোম্পানির ফোরম্যান হিসাবে কাজ করতেন। ডিয়াজের একজন বড় বোন রয়েছে তার নাম "চিমেনি" (জন্ম ৫ জুন, ১৯৭০)। তার বাবার পরিবার কিউবান, এবং ডিয়াজের পূর্বপুরুষরা মূলত স্পেন থেকে কিউবাতে চলে এসেছিল। পরে তারা ইম্বেল সিটি, টাম্পায় বসতি স্থাপন করে, ক্যালিফোর্নিয়া যাওয়ার আগে, তার পিতা এমিলিও সেখানে জন্মগ্রহণ করেন। ডিয়াজের মায়ের পূর্বপুরুষগন ইংরেজ, স্কট-আইরিশ, জার্মান এবং
চেরোকি বংশোদ্ভূত। ডিয়াজ বড় হয়েছেন
লং বিচে এবং "লস সিরিটস এলিমেন্টারি স্কুল" এবং এরপর "লং বিচ পলিটেকনিক হাই স্কুলে" ভর্তি হন; যেখানে তিনি র‍্যাপার স্নাপ ডগ এর সঙ্গে স্কুলে পড়াশুনা করেন।


title: পাবলো এসকোবার

text: পাবলো এমিলিও এসকোবার গভিরিয়া কলম্বিয়ার আন্তিওকুইয়া বিভাগের রিউনেগ্রো-এ ১ ডিসেম্বর ১৯৪৯-এ জন্মগ্রহণ করেন। তিনি কৃষক পিতা আবেল দে জেসুস দারি এসকোবর ইচেভারি (১৯১০–২০০১) এবং প্রাথমিক বিদ্যালয়ের শিক্ষিকা হেমিল্ডা দে লস ডলোরেস গভিরিয়া বেরিও (মৃত্যু. ২০০৬) এর সাত সন্তানের তৃতীয় সন্তান ছিলেন। মেদেয়িনের নিকটবর্তী শহরটিতে বেড়ে উঠা, এসকোবারের কিশোর বয়সেই তার অপরাধমূলক কর্মজীবন শুরু করে বলে মনে করা হয়, গোপনে সমাধি শিলা চুরি করে সেগুলোকে গুঁড়ো বানিয়ে স্থানীয় চোরাকারবারিদের কাছে সেগুলো পুন:বিক্রি করতেন। তাঁর ভাই, রবার্তো এসকোবার, এটি অস্বীকার করেন, পরিবর্তে দাবি যে সমাধি শিলাগুলো কবরস্থান মালিকদের থেকে এসেছিলো যেগুলোর দেখাশুনার জন্য লোকেরা অর্থ পরিশোধ করতো নাহ , এবং তার একজন আত্মীয় ছিল যার একটি স্মৃতিস্তম্ভের ব্যবসা ছিল। এসকোবারের ছেলে, সেবাস্তিয়ান মারোকুইন, দাবি করেন তাঁর বাবার অপরাধে যুক্ত হওয়া শুরু হয় একটি জাল হাই স্কুল ডিপ্লোমা বিক্রির অনুশীলনের মাধ্যমে, সেই জাল করা ডিপ্লোমা সনদগুলো ছিলো ইউনিভার্সিড অটোনোমা লাতিনোআমেরিকানার। এসকোবার অল্প সময়ের জন্য বিশ্ববিদ্যালয়ে অধ্যয়নরত ছিলেন, কিন্তু ডিগ্রী অর্জন ছাড়াই তা ত্যাগ করেন।।


title: অলিম্পিয়া ডুকাকিস

text: ডুকাকিস ১৯৩১ সালের ২০শে জুন মার্কিন যুক্তরাষ্ট্রের ম্যাসাচুসেট্‌স অঙ্গরাজ্যের লোওয়েল শহরে জন্মগ্রহণ করেন। তার পিতা কনস্টান্টিন এস. ডুকাকিস এবং মাতা আলেকজান্ড্রা (জন্ম: ক্রিস্টস)। তার পিতামাতা দুজনেই গ্রিক অভিবাসী। তার পিতা ১৯১২ সালে তুরস্ক থেকে এবং তার মাতা ১৯০৭ সালে পেলেপোনিজ থেকে মার্কিন যুক্তরাষ্ট্রে আসেন। তার পিতামাতা দুজনেই রাজনীতির সাথে জড়িত ছিলেন। তার পিতা প্রথম জীবনে সমাজতান্ত্রিক ছিলেন, এবং শেষ জীবনে রিপাবলিকান দলের রাজনীতি করেছেন। তার মাতা সর্বদাই ডেমোক্র্যাটদের অনুসারী ছিলেন। তার এক ভাই রয়েছে, তার নাম অ্যাপোলো। তিনি একজন মঞ্চ পরিচালক ও অভিনেতা। তার চাচাতো ভাই মাইকেল ডুকাকিস ছিলেন ম্যাসাচুসেট্‌সের গভর্নর এবং ১৯৮৮ সালের মার্কিন যুক্তরাষ্ট্রের রাষ্ট্রপতি নির্বাচনে ডেমোক্র্যাটিক দলের প্রার্থী।


title: ক্যামিলা মেন্ডেস

text:
ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে। তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন। তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান আয়িকার জন্য করা একটি বিজ্ঞাপনে।
এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যাবহার করেন, সেহেতু তার কিছু সমস্যা পোহাতে হয়।


title: ম্যারি এলিজাবেথ মাস্ট্র্যান্টোনিও

text: মাস্ট্র্যান্টোনিও ১৯৫৮ সালের ১৭ই নভেম্বর ইলিনয় অঙ্গরাজ্যের লমবার্ড শহরে জন্মগ্রহণ করেন। তার মাতা ম্যারি ডমিনিকা ও পিতা ফ্রাঙ্ক এ. মাস্ট্র্যান্টোনিও। তারা দুজনেই ইতালীয় বংশোদ্ভূত ছিলেন। তার পিতা একটি ব্রোঞ্জ ফাউন্ড্রিতে কাজ করতেন। ছয় বোনের মধ্যে এলিজাবেথ পঞ্চম। তিনি শিকাগোর ওক পার্কে বেড়ে ওঠেন। তিনি ও তার বোন হেলেন আলেক্সোপোলস হাই স্কুলে 'ওকলাহোমা!' নাটকে অভিনয় করেছিলেন। হেলেন পরবর্তীকালে নিউ ইয়র্ক সিটি ব্যালের প্রধান নৃত্যশিল্পীদের একজন ছিলেন।


title: বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক

text: শ্রেষ্ঠ সম্পাদকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রসম্পাদকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বশীর হোসেন "মাটির মায়া" (১৯৭৬) চলচ্চিত্রের জন্য। সর্বাধিক ৮ বার এই পুরস্কার অর্জন করেন মুজিবুর রহমান দুলু। আমিনুল ইসলাম মিন্টু ৪ বার এবং বশীর হোসেন, আতিকুর রহমান মল্লিক, জিন্নাত হোসেন, সাইফুল ইসলাম ও জুনায়েদ হালিম ২ বার করে এই পুরস্কার অর্জন করেন।


title: বাংলাদেশ জাতীয় চলচ্চিত্র পুরস্কার শ্রেষ্ঠ কাহিনীকার

text: শ্রেষ্ঠ কাহিনীকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের কাহিনীকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবার এই পুরস্কার লাভ করেন কথাসাহিত্যিক আলাউদ্দিন আল আজাদ। এরপর ১৯৭৮ থেকে ১৯৮৪ সালের চলচ্চিত্রের জন্য এই পুরস্কার প্রদান করা হয় নি। কথাসাহিত্যিক হুমায়ূন আহমেদ ও সেলিনা হোসেন এবং কাজী হায়াৎ ও তানভীর মোকাম্মেল দুই বার করে এই পুরস্কার লাভ করেন। কথাসাহিত্যিক সৈয়দ ওয়ালীউল্লাহ, জহির রায়হান, ও আখতারুজ্জামান ইলিয়াস মরণোত্তর এই পুরস্কার লাভ করেন।


title: বাংলাদেশ জাতীয় চলচ্চিত্র পুরস্কার শ্রেষ্ঠ অভিনেতা

text: শ্রেষ্ঠ অভিনেতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার যা; বাংলাদেশ জাতীয় চলচ্চিত্র পুরস্কারের অংশ হিসাবে সেরা অভিনেতাদের ১৯৭৬ সাল থেকে প্রতি বছর দেওয়া হয়। এই বিভাগে সর্বাধিক ছয়বার পুরস্কার লাভ করেন আলমগীর। চারবার এই পুরস্কার লাভ করেন রাজ্জাক ও ফেরদৌস আহমেদ; তিনবার করে পান বুলবুল আহমেদ, রাইসুল ইসলাম আসাদ, রিয়াজ ও শাকিব খান; এবং দুইবার করে পান সোহেল রানা, মাহফুজ আহমেদ ও চঞ্চল চৌধুরী।


title: বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী

text: শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার বাংলাদেশের চলচ্চিত্রের পার্শ্বচরিত্রে অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। আনোয়ারা সর্বাধিক সাতবার এই পুরস্কার লাভ করেন। রওশন জামিল, মেহবুবা মাহনূর চাঁদনী, চম্পা, নিপুণ আক্তার, ও ববিতা দুইবার করে এই পুরস্কার লাভ করেন। শাবানা ১৯৭৭ সালের "জননী" চলচ্চিত্রের জন্য এই পুরস্কার পেলেও তিনি তা প্রত্যাখান করেন।


title: ৩৭তম জাতীয় চলচ্চিত্র পুরস্কার (বাংলাদেশ)

text: ৩৭তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৭তম আয়োজন; যা ২০১৪ সালের ১০ মে তারিখে বঙ্গবন্ধু আন্তর্জাতিক সম্মেলন কেন্দ্রে দেওয়া হয়। এতে প্রধান অতিথি হিসেবে উপস্থিত ছিলেন প্রধানমন্ত্রী শেখ হাসিনা। পুরস্কারপ্রাপ্তদের হাতে তিনি সম্মাননা স্মারক, সার্টিফিকেট, মেডেল এবং অর্থমূল্যের চেক তুলে দেন। এর আগে ৬ ফেব্রুয়ারি ২০১৪ তারিখে সরকার চলচ্চিত্রশিল্পে গৌরবোজ্জ্বল ও অসাধারণ অবদানের জন্য ২৪টি ক্ষেত্রে বিশিষ্ট শিল্পী ও কুশলীকে ‘জাতীয় চলচ্চিত্র পুরস্কার-২০১২’ প্রদানের ঘোষণা করে। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।৩৭তম জাতীয় চলচ্চিত্র পুরস্কার অনুষ্ঠানটি উপস্থাপনা করেন ফেরদৌস আহমেদ ও মৌসুমী।


বাংলাদেশ জাতীয় চলচ্চিত্র পুরস্কার আজীবন সম্মাননা বাংলাদেশের চলচ্চিত্রে অসাধারণ অবদানের জন্য প্রদত্ত বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ২০০৯ সাল থেকে প্রতি বছর দেওয়া হয়। প্রথমবার এই পুরস্কারে সম্মানিত হন অভিনেত্রী সুলতানা জামান। আনোয়ার হোসেন এই বিভাগে বয়োজ্যেষ্ঠ বিজয়ী। তিনি ৭৮ বছর বয়সে এই পুরস্কারে সম্মানিত হন।


title: বাংলাদেশ জাতীয় চলচ্চিত্র পুরস্কার শ্রেষ্ঠ নারী কণ্ঠশিল্পী

text: শ্রেষ্ঠ নারী কণ্ঠশিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রের নেপথ্য নারী কণ্ঠশিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবার এই পুরস্কার লাভ করেন সাবিনা ইয়াসমিন। তিনি সর্বাধিক ১৩ বার এই পুরস্কার লাভ করেন। ১৯৮৩, ১৯৯৬, ১৯৯৭, ১৯৯৮, ১৯৯৯, ও ২০০৪ সালের চলচ্চিত্রের নেপথ্য নারী কণ্ঠশিল্পীদের কোন পুরস্কার প্রদান করা হয় নি।


title: বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী

text: শ্রেষ্ঠ শিশু শিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রের শিশু শিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন মাস্টার আদনান "মেঘের অনেক রং" (১৯৭৬) চলচ্চিত্রের জন্য। সর্বাধিক তিনবার এই পুরস্কার অর্জন করেন প্রার্থনা ফারদিন দিঘী। দুইবার এই পুরস্কার অর্জন করেন আজাদ রহমান শাকিল।


title: বাংলাদেশ জাতীয় চলচ্চিত্র পুরস্কার শ্রেষ্ঠ পুরুষ কণ্ঠশিল্পী

text: শ্রেষ্ঠ পুরুষ কণ্ঠশিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রে পুরুষ নেপথ্য কণ্ঠশিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবার এই পুরস্কার লাভ করেন লোকসঙ্গীত শিল্পী আবদুল আলীম। এন্ড্রু কিশোর সর্বাধিক আটবার এই পুরস্কার লাভ করেন। সৈয়দ আব্দুল হাদী ও সুবীর নন্দী যৌথভাবে দ্বিতীয় সর্বাধিক পাঁচবার এই পুরস্কার লাভ করেন। এছাড়া মনির খান তিনবার এবং কুমার বিশ্বজিৎ ও এস আই টুটুল দুইবার করে এই পুরস্কার লাভ করেন।


title: বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতা

text: শ্রেষ্ঠ সংলাপ রচয়িতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। ১৯৭৮ সালে প্রথমবার এই পুরস্কার লাভ করেন সুভাষ দত্ত। সর্বাধিক তিনবার এই পুরস্কার লাভ করেন আমজাদ হোসেন ও তানভীর মোকাম্মেল। কথাসাহিত্যিক সৈয়দ শামসুল হক ও হুমায়ূন আহমেদ এবং নাট্যকার সেলিম আল দীন দুই বার করে এই পুরস্কার লাভ করেন।


title: মাইকেল ডেল

text: মাইকেল সল ডেল (ইংরেজি: Michael Dell) (জন্ম: ২৩শে ফেব্রুয়ারি, ১৯৬৫) একজন মার্কিন শিল্পোদ্যোক্তা যিনি ডেল ব্র্যান্ডের কম্পিউটার কোম্পানিটির প্রতিষ্ঠাতা। ফোর্বস ৪০০-এর তালিকা (২০১০) অনুযায়ী তিনি মার্কিন যুক্তরাষ্ট্রের অন্যতম সম্পদশালী ব্যক্তিদের একজন।তাঁর আনুষ্ঠানিক পরিচয় তিনি ডেল ইনকরপোরেশনের চেয়ারম্যান ও প্রধান নির্বাহী। ছোটবেলায় জমানো ১ হাজার ডলার মূলধন নিয়ে ব্যবসায় শুরু করেন তিনি। ১৯৮৪-এ কম্পিউটার উৎপাদনের লাইসেন্স গ্রহণ করে তিনি। মাত্র ২৪ বছর বয়সে প্রধান নির্বাহী হিসেবে যোগ দেন নিজের প্রতিষ্ঠানেই। মাত্র ৪৬ বছর বয়সে (২০১১) তাঁর সম্পদের পরিমাণ প্রায় ১৭ বিলিয়ন ডলার। মাত্র দুই যুগে তিনি ডেলকে পৃথিবীর অন্যতম জনপ্রিয় কম্পিউটার ব্র্যান্ড-এ উন্নীত করেছেন তিনি।


title: এস এম নজরুল ইসলাম

text: এস এম নজরুল ইসলাম (জন্ম: ৭মে, ১৯২৪ | মৃত্যু: ১৭ ডিসেম্বর, ২০১৭) বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।


title: পল নিউম্যান

text: নিউম্যান ১৯৫৮ সালে অভিনেত্রী জোয়ান উডওয়ার্ডকে বিয়ে করেন এবং মৃত্যুর আগপর্যন্ত তারা এক সাথেই ছিলেন। তিনি নিউম্যান'স অওন নামের একটা খাবার কোম্পানির সহ-প্রতিষ্ঠাতা ছিলেন, যার কর-উত্তর সকল লভ্যাংশ তিনি দাতব্য কাজে ব্যয় করেন। , এই অর্থসাহায্যের পরিমাণ ছিল প্রায় ৪০০ মিলিয়ন ইউএস ডলার তিনি সেফ ওয়াটার নেটওয়ার্ক নামে, প্রয়োজনীয় অঞ্চলে টেকসই পানি সমাধান বিকাশের লক্ষ্যে পরিচালিত একটি অলাভজনক প্রতিষ্ঠানেরও সহ-প্রতিষ্ঠাতা ছিলেন। ১৯৮৮ সালে নিউম্যান সিরিয়াস ফান চিলড্রেন্‌স নেটওয়ার্ক প্রতিষ্ঠা করেন, যা বিশ্বব্যাপী সামার ক্যাম্পস কর্মসূচীর আওতায় প্রতিষ্ঠানের সূচনা থেকে গুরুতর অসুস্থ ২৯০,০৭৬ জন শিশুকে সেবা প্রদান করেছে।


title: আনিসুল হক (রাজনীতিবিদ)

text: আনিসুল হক আশির দশকে বাংলাদেশের তৈরি পোশাক খাতের সঙ্গে জড়িয়ে পড়েন। ১৯৮৬ সালে তাঁর নিজস্ব ব্যবসা প্রতিষ্ঠান “মোহাম্মদী গ্রুপ” প্রতিষ্ঠা করেন। গ্রুপটির তৈরি পোশাক, বিদ্যুৎ, তথ্যপ্রযুক্তি, আবাসন, কৃষিভিত্তিক শিল্প কারখানা রয়েছে। ২০০৭ অনুসারে, বস্ত্র ও পোশাক খাতে গ্রুপটি প্রায় ৭০০০ জনের কর্মসংস্থান তৈরি করে। আনিসুল হক ২০০৫ থেকে ২০০৬ সাল এই সময়ে বিজিএমই-এর সভাপতির দায়িত্ব পালন করেন এবং ২০০৮ সালে ব্যবসায়ীদের শীর্ষ সংগঠন এফবিসিসিআইর সভাপতি নির্বাচিত হন। ২০১০ থেকে ২০১২ সাল পর্যন্ত তিনি সার্ক চেম্বার অব কমার্স অ্যান্ড ইন্ডাস্ট্রির সভাপতির দায়িত্ব করেন। এছাড়া তিনি বাংলাদেশে বেসরকারি খাতে বিদ্যুৎ উৎপাদনকারী প্রতিষ্ঠানগুলোর সংগঠন বিআইপিপিএরও সভাপতি ছিলেন।


title: কৈলাশ নাথ কাটজু

text: তিনি ছিলেন অ্যাসোসিয়েটেড জার্নাল্স লিমিটেডের অন্যতম প্রতিষ্ঠাতা এবং মেমোরেন্ডাম অফ অ্যাসোসিয়েশন সংস্থা যারা ন্যাশনাল হেরাল্ড এবং অন্যান্য দুটি সংবাদপত্র প্রকাশ করত, তাদের সাতজন মূল গ্রাহকের মধ্যে একজন। ২০১২ সালে সোনিয়া গান্ধী ও তার ছেলে রাহুল গান্ধী এবং আরো দুইজন দ্বারা প্রতিষ্ঠিত একটি কোম্পানির দ্বারা তাঁর শেয়ার বিলোপ করা হয়। দিল্লিতে একটি আদালতে সোনিয়া ও রাহুল গান্ধীর বিরুদ্ধে এই বিষয়ে অপরাধমূলক ষড়যন্ত্রের একটি আইনি মামলা রয়েছে। ।


title: উইলিয়াম হিউলেট

text: উইলিয়াম (বিল) রেডিংটন হিউলেট (মে ২০, ১৯১৩ - জানুয়ারি ১২, ২০০১) একজন প্রকৌশলী এবং হিউলেট প্যাকার্ড কোম্পানির সহ-প্রতিষ্ঠাতা।


title: মুহাম্মদ আজিজ খান (ব‍্যবসায়ী)

text: মুহাম্মদ আজিজ খান (জন্ম ১৯৫৫) একজন ধনাঢ্য বাংলাদেশী ব‍্যবসায়ী যিনি সামিট গ্রুপের প্রতিষ্ঠাতা এবং চেয়ারম্যান। সামিট গ্রুপ বাংলাদেশের বৃহত্তম শিল্পগোষ্ঠীগুলোর মধ্যে একটি, যার বিদ্যুৎ প্রকল্প বাংলাদেশের বিদ্যুতের প্রায় ২০ শতাংশ উৎপাদন করে। তার নেতৃত্বে সামিট গ্রুপ শুরু থেকেই বাংলাদেশের প্রথম বেসরকারি প্রতিষ্ঠান হিসেবে বিদ‍্যুৎ উৎপাদন করে আসছে। তাছাড়া জ্বালানি বাণিজ্য, বন্দর, টেলিযোগাযোগ, আতিথেয়তা এবং রিয়েল এস্টেট জুড়ে বিনিয়োগের সাথে একটি বৈচিত্রপূর্ণ প্রতিষ্ঠান হিসেবে সামিট গ্রুপ আত্মপ্রকাশ করেছে।


title: ইন্টেল কর্পোরেশন

text: রবার্ট নয়েস ছিল ইন্টেলের সিইও যখন এটা প্রতিষ্ঠা করা হয় (১৯৬৮ সালে), এতে যোগ দেয় এর যুগ্ম প্রতিষ্ঠাতা গর্ডন মুর (১৯৭৫ সালে। এন্ডি গ্রুভ কোম্পানীর প্রধান হয় ১৯৭৯ সালে এবং সিইও হয় ১৯৮৭ সালে যখন গর্ডন মুর হয় চেয়্যারম্যান। ১৯৯৮ সালে, গ্রুভ গর্ডন মুর এবং ক্রেইগ বেরেট (তখন কোম্পানীর প্রধান) কে নিয়ে সফল হন এবং অব্যাহতি নেন। ১৮ই মে ২০০৫ সালে, বেরেট অব্যাহতি নেয়ার আগে পল ওটেলিনির কাছে কোম্পানীর দায়দায়িত্ব হস্তান্তর করেন। পল ওটেলিনি ছিলেন কোম্পানীর প্রধান এবং ইন্টেলের নকশার ডিজাইন এর দায়িত্বে ছিলেন যেটা আইবিএম পিসিতে ব্যবহার করা হয়। বোর্ড অব ডিরেক্টরস'রা ওটেলিনি কে সিইও নির্বাচন করেন, এবং বেরেটকে গ্রুভের জায়গায় পরিবর্তন করেন যিনি চেয়্যারম্যান ছিলেন। গ্রুভ যদিও চেয়্যারম্যান হিসেবে অব্যাহতি নেন তবুও কোম্পানীর একজন বিশেষ উপদেশদাতা হিসেবেও দায়িত্ব পালন করেন। ২০০৯ সালের মে মাসে, বেরেট চেয়্যারম্যান পদ থেকে অব্যাহতি নেন এবং জেন শ নতুন চেয়্যারম্যান নির্বাচিত হন।


title: আমাজন.কম

text: আমাজন.কম, ইন্‌ক. ( বা ) একটি মার্কিন ইলেক্ট্রনিক বাণিজ্য কোম্পানি যার সদরদপ্তর মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটলে অবস্থিত। এটি মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা। আমাজন.কম একটি অনলাইন বইয়ের দোকান হিসাবে কার্যক্রম শুরু করে, কিন্তু শীঘ্রই বৈচিত্রপূর্ণ ডিভিডি, ভিএইচএস, সিডি, ভিডিও এবং এমপিত্রি ডিউনলোড/স্ট্রিমিং, সফটওয়্যার, ভিডিও গেম, ইলেকট্রনিক্স, পোশাক, আসবাবপত্র, খাবার, খেলনা, এবং গহণা বিক্রয় করে থাকে। মার্কিন যুক্তরাষ্ট্রে, যুক্তরাজ্য এবং আয়ারল্যান্ড, ফ্রান্স, কানাডা, জার্মানি, ইতালি, স্পেন, নেদারল্যান্ডস, অস্ট্রেলিয়া, ব্রাজিল, জাপান, চীন, ভারত ও মেক্সিকোতে আমাজন পৃথক খুচরা ওয়েবসাইট রয়েছে। ২০১৬ সালে, জার্মান আমাজান ওয়েবসাইটের ওলন্দাজ, পোলিশ এবং তুর্কি ভাষা সংস্করণগুলিও চালু করা হয়েছিল। আমাজন এছাড়াও কিছু অন্যান্য দেশে তার পণ্যের আন্তর্জাতিক শিপিং অফার করে।


title: মিসমি

text: ১৯৮২ সালে জিন মাইকেল ক্যাস্টিউ তার মুখ থেকে তার উৎপত্তি নিয়ে আমাজনের একটি বৃহৎ আকারের বৈজ্ঞানিক আবিষ্কারের নেতৃত্ব দেন। "ক্যাস্টিউ অ্যামাজন অভিযানে" ব্যয় ছিল $১১ কোটি ডলার এবং ক্যাস্টিউ আমাজন নামক একটি ছয় ঘণ্টা টেলিভিশনের ডকুমেন্টারিটি ১৯৮৩ সালে মুক্তি পায়। এটি গত বছর গবেষণা তথ্য সরবরাহ করে এবং পৃথিবীর বৃহত্তম নদী ব্যবস্থার জীববিদ্যা ও ভূতত্ত্বের অন্তর্দৃষ্টি প্রদান করে। এই অভিযানটি তিনটি আলাদা গোষ্ঠীর মধ্যে বিভক্ত হয়ে গিয়েছিল এবং ঊর্ধ্ব অ্যামাজন বিভাগটি দ্য ফ্লাইং অভিযান দ্বারা আচ্ছাদিত হয়েছিল যা নদীটির উৎপত্তি, আরেকুইপা থেকে ঊর্ধ্ব তৃতীয় সন্ধান করে।


title: রং দে বাসন্তী

text: যদিও স্বাধীনতা আন্দোলনের একটি চলচ্চিত্রে অভিনয় করার চেষ্টায় তারা খুব উৎসাহী না হলেও, চূড়ান্তভাবে তাদের সুনিশ্চিত করার জন্য সু। একজন ডানপন্থী রাজনৈতিক দলের কর্মী লক্ষ্মণ পান্ডে (অ্যাটুলকুলকর্ণি) পরবর্তীতে কস্তার সাথে যোগ দেন, যদিও প্রাথমিকভাবে তার বিরোধী-পন্ডিতবাদী মতাদর্শের কারণে অপপ্রয়োগ করা হচ্ছিল, যার ফলে তিনি অন্যান্য চারের সাথে প্রায়ই মতভেদ করতেন এবং মুসলিম বিরোধী বিশ্বাস এবং আসলাম খানের প্রতি অসম্মান চিত্রগ্রহণের প্রক্রিয়াতে, ভারতের বিপ্লবী নায়কদের আদর্শবাদ কাহিনীতে পরিণত হয়। তারা ধীরে ধীরে উপলব্ধি করতে শুরু করে যে, তাদের নিজের জীবন সুতার ছবিতে বর্ণিত অক্ষরের মতই এবং বিপ্লবীদের যে একবার মারাত্মকভাবে ক্ষতিগ্রস্ত হয়েছে তার অবস্থা তাদের প্রজন্মকে যন্ত্রণা দিচ্ছে।


title: ক্লার্ক গেবল

text: গেবল ১৯৩৪ সালের ছায়াছবি "ইট হ্যাপেনড ওয়ান নাইট"-এর জন্য সেরা অভিনেতার অস্কার পুরস্কার লাভ করেন। এছাড়া তিনি "মিউটিনি অন দ্য বাউন্টি" (১৯৩৫), "গন উইথ দ্য উইন্ড" (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন "রেড ডাস্ট" (১৯৩২), "ম্যানহাটন মেলোড্রামা" (১৯৩৪), "সান ফ্রান্সিসকো" (১৯৩৬), "সারাটোগা" (১৯৩৭), বুম টাউন (১৯৪০), "দ্য হাকস্টার্স" (১৯৪৭), "হোমকামিং" (১৯৪৮) এবং "দ্য মিসফিটস" (১৯৬১), যা ছিল তার জীবনের শেষ ছবি।


title: সিসি স্পেসেক

text: স্পেসেক ব্রায়ান ডা পালমার "ক্যারি" (১৯৭৬) ছবিতে ক্যারি হোয়াইট চরিত্রে অভিনয় করে সুখ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। "ওয়েলকাম টু এল.এ." (১৯৭৬) ও রবার্ট আল্টম্যানের "থ্রি উইমেন" (১৯৭৭)-এর মত সমাদৃত চলচ্চিত্রে অভিনয়ের পর তিনি "কোল মাইনার্স ডটার" (১৯৮০) চলচ্চিত্রে লরেটা লিন চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অন্যান্য অস্কারের মনোনয়ন আসে "মিসিং" (১৯৮২), "দ্য রিভার" (১৯৮৪), "ক্রাইমস অব দ্য হার্ট" (১৯৮৬) ও "ইন দ্য বেডরুম" (২০০১) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল "র‍্যাজেডি ম্যান" (১৯৮১), "জেএফকে" (১৯৯১), "অ্যাফ্লিকশন" (১৯৯৭), "দ্য স্ট্রেইট স্টোরি" (১৯৯৯), "টাক এভারলাস্টিং" (২০০২), "নাইন লাইভস" (২০০৫), "দ্য হেল্প" (২০১১), এবং "দ্য ওল্ড ম্যান অ্যান্ড দ্য গান" (২০১৮)। স্পেসেক টেলিভিশনে "দ্য গুড ওল্ড বয়েজ" (১৯৯৫), "লাস্ট কল" (২০০২) ও "বিগ লাভ" (২০১১)-এ অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তিনি নেটফ্লিক্সের থ্রিলার ধারাবাহিক "ব্লাডলাইন" (২০১৫-২০১৭)-এ স্যালি রেবার্ন চরিত্রে অভিনয় করেন। ২০১৮ সাল থেকে তাকে হুলুর মনস্তাত্ত্বিক ভীতিপ্রদ ওয়েব ধারবাহিক "ক্যাসল রক"-এ রুথ ডিভার চরিত্রে শ্রেষ্ঠাংশে অভিনয় করতে দেখা যাচ্ছে।


title: প্রীতি জিনতা

text: জিন্টা কুন্দন শাহের "ক্যায়া কেহনা" ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র "সোলজার"-এর মুক্তিও পিছিয়ে গেলে "দিল সে.."-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিন্টা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র "সোলজার" (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।


title: লেসলি ব্রাউন

text: ১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস "দ্য টার্নিং পয়েন্ট" চলচ্চিত্র নির্মাণ করেন। মূলত অভিনেত্রী গেলসি কার্কল্যান্ডের লেসলি চরিত্রে অভিনয়ের কথা থাকলেও পরে কার্কল্যান্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র "নিজিন্‌স্কি" (১৯৮০) ও "ড্যান্সারস" (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। "দ্য রেড সুজ" মঞ্চনাটক দিয়ে তার ব্রডওয়ে মঞ্চে অভিষেক হয়।


title: রং দে বাসন্তী

text: একটি তরুণ, সংগ্রামরত ব্রিটিশ চলচ্চিত্র নির্মাতা সু ম্যাককিনলে (এলিস প্যাথেন) তার পিতামহ ডায়েরি জুড়ে আসে, শ্রীযুক্ত ম্যাকিনলি (স্টিভেন ম্যাকিন্টশ), যিনি ভারতীয় স্বাধীনতা আন্দোলনের সময় ইম্পেরিয়াল পুলিশে একটি জেলখানা হিসেবে কাজ করেছিলেন। ডায়রির মাধ্যমে তিনি পাঁচটি স্বাধীন মুক্তিযোদ্ধাদের গল্প সম্পর্কে শিখেন, যারা আন্দোলনে সক্রিয় ছিলেন: চন্দ্রশেখর আজাদ, ভগত সিং, শিবরাম রাজগুরু, আশফাকুল্লা খান এবং রাম প্রসাদ বিসমিল। ম্যাকিনলি তাঁর ডায়েরিতে বলেছিলেন যে, তিনি তাঁর জীবনে দুই ধরণের মানুষকে সাক্ষাত করেছেন, যারা মৃত্যুবরণ করেননি এবং যারা মারা গিয়েছিলেন তাদের অনেকের মর্মবেদনার সাথে মৃত্যুবরণ করেছেন। ম্যাককিনলে প্রকাশ করে যে, সে তখন তৃতীয় ধরনের সাথে মিলিত হয়েছিল - যারা তাদের মুখের উপর হাসি দিয়ে মারা যায়।


title: ক্যারল চ্যানিং

text: তিনি ১৯৪৯ ব্রডওয়ে মঞ্চে "জেন্টলমেন প্রেফার ব্লন্ডিস" সঙ্গীতধর্মী নাটকে অভিনয় দিয়ে তার কর্মজীবন শুরু করেন এবং ১৯৬৪ সালে "হেলো, ডলি" নাটকে অভিনয় করে শ্রেষ্ঠ অভিনেত্রী বিভাগে একটি টনি পুরস্কার অর্জন করেন। "থরোলি মডার্ন মিলি" (১৯৬৭) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "দ্য ফার্স্ট ট্রাভেলিং সেলসলেডি" (১৯৫৬) ও "স্কিডো" (১৯৬৮)। টেলিভিশনে তিনি বিভিন্ন বিচিত্রানুষ্ঠানে বিনোদনদাতা হিসেবে কাজ করেছেন, তন্মধ্যে রয়েছে "দ্য এড সুলিভান শো" ও "হলিউড স্কয়ারস"।


title: ফ্রাঞ্চট টোন

text: প্যারামাউন্ট পিকচার্সের সাথে চুক্তিবদ্ধ হয়ে তিনি গ্যারি কুপারের সাথে "দ্য লাইভস্ অব আ বেঙ্গল ল্যান্সার" চলচ্চিত্র অভিনয় করেন। ছবিটি ব্যাপক হিট হয়। একই বছর তিনি "ওয়ান নিউ ইয়র্ক নাইট" ছবিতে শীর্ষ পারিশ্রমিক গ্রহীতা হিসেবে এবং "রেকলেস" ছবিতে জিন হার্লো ও উইলিয়াম পাওয়েলের পর শীর্ষ পারিশ্রমিক গ্রহীতা হিসেবে কাজ করেন। তিনি "নো মোর লেডিজ" (১৯৩৫) ছবিতে জোন ক্রফোর্ড ও রবার্ট মন্টগামারির সাথে পার্শ্ব ভূমিকায় এবং বক্স-অফিসে সফল চলচ্চিত্র "মিউটিনি অন দ্য বাউন্টি" (১৯৩৫) ছবিতে অভিনয় করেন। "মিউটিনি অন দ্য বাউন্টি" ছবিতে ক্লার্ক গেবল ও চার্লস লটনের সাথে পার্শ্ব ভূমিকায় অভিনয় করলেও তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। গেবল ও লটনও এই চলচ্চিত্রের জন্য শ্রেষ্ঠ অভিনেতা বিভাগে অস্কারের মনোনয়ন পান।


title: কিরা নাইটলি

text: কিরা ক্রিস্টিনা নাইটলি () (জন্ম: ২৬ মার্চ, ১৯৮৫) একজন ইংরেজ চলচ্চিত্র অভিনেত্রী। তিনি শিশু হিসেবে তাঁর চলচ্চিত্রজীবন শুরু করেন এবং আন্তর্জাতিক আলোচনায় ফিরে আসেন ২০০৩ সালে; চলচ্চিত্র "বেন্ড ইট লাইক বেকহ্যাম" ও "পাইরেটস অফ দ্য ক্যারিবিয়ান চলচ্চিত্র সিরিজ-এ" অভিনয়ের জন্য।


title: আলিসিয়া ভিকান্দার

text: ২০১১ সালে তিনি "ক্রোঞ্জুভেলের্না" চলচ্চিত্রে মূল ভূমিকায় অভিনয় করেন। তাকে খুনের দায়ে আটক হওয়া ফ্রাগান্সিয়া ফার্ন্দান্দেজ চরিত্রে দেখা যায়। ভিকান্দার ২০১২ সালে প্রধান চরিত্রে কিরা নাইটলি অভিনীত তলস্তয়ের উপন্যাসের ইংরেজি ভাষার সংস্করণ, "আনা কারেনিনা" ছবিতে কিটি চরিত্রে অভিনয় করে আন্তর্জাতিক পরিচিতি লাভ করেন। ২০১২ টরোন্টো চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ইতিবাচক সমালোচনা লাভ করে। একই বছর তিনি নিকোলাই আর্সেল পরিচালিত ডেনীয় চলচ্চিত্র "এন কঙ্গেলিগ আফ্যারে" এ রাণী ক্যারোলিন মাথিল্ডে চরিত্রে অভিনয় করেন। ৬২তম বার্লিন চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সমালোচকগণ কর্তৃক সমাদৃত হয়। ছবিটি ৮৫তম একাডেমি পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনীত হয়।


title: পাকস্থলী

text: পাকস্থলী () মানব দেহে পরিপাকতন্ত্রের একটি গুরুত্বপূর্ণ অংশ যা অন্ননালী ও ক্ষুদ্রান্ত্রের মধ্যে অবস্থিত। এটি উদর গহবরের বাম পাশে উপর দিকে থাকে। খাদ্য পরিপাক প্রক্রিয়া প্রধানত পাকস্থলীতে শুরু হয়। বিশেষ করে আমিষ জাতীয় খাদ্যের পরিপাকে পাকস্থলীর ভূমিকা প্রধান। সাধারণত: শর্করা এবং স্নেহ জাতীয় খাদ্য পাকস্থলীতে পরিপাক হয় না।


title: পাঞ্চেত বাঁধ

text: পঞ্চেত জলাধারটি মোট দ্রবীভূত লবণের পরিবর্তে খুবই কম, যেমন ১২.৩৩ থেকে ১৯ μmhos এর আপেক্ষিক পরিবাহিত মানের দ্বারা প্রতিভাত হয়। দ্রবীভূত অক্সিজেনর পরিমান কম (০.৬৬ থেকে ২.৮ মিলিগ্রাম ১-১) এবং পিএইচ মান হল ৭.২৩ এবং ৭.৬৭ এর মধ্যে। জলাশয়টি শুধুমাত্র ১৯৫৮ সালে গঠন করা হয়েছিল। এই জলাধারে কাতলা, রুই, মৃগেল মাছ উৎপাদন করা হয়।


title: মহাকাশ যানের মুখ্য ইঞ্জিন

text: "এইচপিওটিপি "দুটি এক ধাপের "সেন্ট্রিফিঊগাল পাম্প" (একটি মুখ্য এবং অন্যটি প্রিবার্নার পাম্প) নিয়ে গঠিত যেগুলো একই "শ্যাফটের"  সাথে যুক্ত এবং দুই ধাপের , উষ্ণ গ্যাসের টারবাইন দ্বারা চালিত হয়। মুখ্য পাম্পটি তরল অক্সিজেনের ২.৯-৩০ মেগা প্যাসকেলে (৪২০-৪৩৫০ পিএসআই) চাপ বাড়িয়ে দেয় , একইসাথে  ২৮,১২০ আরপিএম গতিতে ঘুরে ২৩,২৬০ হর্স পা. (১৭.৩৪ মেগাওয়াট) ক্ষমতা উৎপন্ন করে। "এইচপিওটিপি" হতে বিভক্ত প্রবাহ নির্গত হয়ে , যার একটি "এলপিওটিপি "কে চালনা করে। অন্য একটি প্রবাহ মেইন অক্সিডাইজার ভালভ হয়ে এম সিসি তে যায়। অন্য একটি ক্ষুদ্র প্রবাহ যুক্ত হয়ে অক্সিডাইজার হীট এক্সচেঞ্জার এর দিকে যায়। একটি নিঃসরণ প্রতিরোধী ভালভের মধ্য দিয়ে তরল অক্সিজেন প্রবাহিত হয় যা  হীট এক্সচেঞ্জারে  প্রবেশ করতে বাধা দেয় "এইচপিওটিপি টারবাইনের  "গ্যাসের তাপ ব্যাবহারের জন্য যথেষ্ট না হওয়া পর্যন্ত, তরল অক্সিজেন কে গ্যাসে পরিনত করা হয়। গ্যাস একটি বহুধা বিভক্ত পথে যায় এবং তরল অক্সিজেন ট্যাঙ্কে চাপ যোগায়। অন্য একটি প্রবাহ "এইচপিওটিপি" দ্বিতীয় ধাপের "প্রিবার্নার পাম্পে "প্রবেশ করে তরল অক্সিজেনের চাপ ৩০-৫১ মেগা প্যাসকেলে (৪৩০০-৭৪০০ পাউন্ড/বর্গ ইঞ্চি) বাড়িয়ে দেয়। এটি "অক্সিডাইজার প্রিবার্নার অক্সিডাইজার ভালভ " এর মধ্য দিয়ে অক্সিডাইজার প্রিবার্নারে যায় এবং "ফুয়েল প্রিবার্নার অক্সিডাইজার ভালভে"র মধ্য দিয়ে ফুয়েল প্রিবার্নারে যায়। এইচপিওটিপি প্রায় ৬০০X৯০০ মি.মি.(২৪X৩৫ইঞ্চি) মাপের হয়।


title: পাকমণ্ড

text: পাকমণ্ড () হলো পাচক রস মিশ্রিত খাদ্যাংশ। খাবার মুখ দিয়ে চিবানোর পর পাকস্থলীতে এসে পৌঁছালে পাচক রস পাকস্থলীর সংকোচন-প্রসারণের সাথে সাথে খাদ্যের সাথে ভালভাবে মিশে যায়। পাকমণ্ডে আংশিক পাচিত খাবার, হাইড্রোক্লোরিক এসিড, ও নানা ধরণের এনজাইম থাকে। এর রং হলুদাভ। সাধারণত মানব পাকস্থলীর খাদ্যের পাকমণ্ডে পরিণত হতে ৪০ মিনিট থেকে ঘণ্টাখানেক লাগতে পারে।


title: মহাকাশ যানের মুখ্য ইঞ্জিন

text: "এইচপিএফটিপি" একটি তিন ধাপের "সেন্ট্রিফিঊগাল পাম্প  "যা দুই ধাপের উষ্ণ গ্যাসের টারবাইন দ্বারা চালিত হয়। পাম্পটি তরল হাইড্রোজেনের চাপ ১.৯-৪৫ মেগা প্যাসকেল (২৭৬-৬,৫১৫ পাউন্ড/বর্গ ইঞ্চি)পর্যন্ত বাড়িয়ে দেয় ,এবং প্রায় ৩৫,৩৬০ আরপিএম গতিতে ঘুরে ৭১,১৪০ হর্স পা. শক্তি উৎপন্ন করে। "টার্বোপাম্প"  হতে আসা প্রবাহ "মেইন ভালভে"র  মধ্য দিয়ে যায় এবং তা এরপর তিনটি আলাদা পথে যায়। একটি এম সিসি তে যায় যেখানে হাইড্রোজেন ,চেম্বারের দেয়াল শীতল করে । এরপর তা এম সিসি থেকে এলপিএফটিপি তে যায়, এলপিএফটিপি টারবাইন কে চালায় । সব গুলো  ইঞ্জিনের এলপিএফটিপি থেকে একটি ছোট প্রবাহ বহুধা বিভক্ত পথে হাইড্রোজেনের চাপ বজায় রাখতে তরল হাইড্রোজেন ট্যাঙ্কে যায়। বাকি হাইড্রোজেন, "হট গ্যাস ম্যানিফোল্ডের " অন্তঃ ও বহিঃ দেয়ালের ভেতর শীতলতা বজায় রাখে এবং প্রধান দহন প্রকোষ্ঠে বাহিত হয়। একটি দ্বিতীয় হাইড্রোজেন প্রবাহ "মেইন ফুয়েল ভালভ"  হতে ইঞ্জিন নজেলের মধ্য দিয়ে যায় (শীতল রাখতে)। তারপর এটি চেম্বার কুল্যান্ট ভালভ থেকে আসা তৃতীয় প্রবাহের সাথে মেশে। মিলিত প্রবাহ "অক্সিডাইজার"  এবং "ফুয়েল প্রিবার্নারে " চালনা করা হয়। এইচপিএফটিপি এর মাপ প্রায় ৫৫০X১,১০০ মি.মি.(২২X৪৩ ইঞ্চি)। এটি  হট গ্যাস ম্যানিফোল্ড এর সাথে  " " দিয়ে আটকান থাকে।


title: হেকলার ও কস এমপি৫

text: এইচ এন্ড কে প্রশিক্ষনের জন্য মনোনীত এমপি৫এ৪পিটি এবং এমপি৫এ৫পিটি (পিটি-প্লাস্টিক ট্রেনিং) তৈরি করেছে, জার্মানি এর ডিনামিট নোবেল এর উত্পাদিত প্লাস্টিকের ৯ × ১৯মিমি পিটি প্রশিক্ষণ কার্তুজ ছোড়ার জন্য। এই অস্ত্রগুলি আদর্শ এমপি৫ এর মত কাজ করে কিন্তু একটি অস্থায়ী চেম্বার রয়েছে এবং হালকা প্লাস্টিক ছোড়ার সময় কার্যকর থাকার জন্য বোল্ট থেকে রোলার দুটি সরিয়ে ফেলেছে। এই অস্ত্র ককিং হাতলে নীল বিন্দু এবং অতিরিক্ত লেখা দেখে চিহ্নিত করা যাবে। এই পিটি প্রকরণে বিভিন্ন বাটস্টক এবং ট্রিগার গ্রুপ সংযুক্ত করা যাবে এবং এগুলো জার্মান পুলিশ ও সীমান্তরক্ষীদের জন্য তৈরি করেছে।


title: মাটি

text:
সারণি-১: মাটির পুষ্টিমান ও পিএইচ অনুযায়ী পুকুর-জলাশয়ের শ্রেণিবিন্যাস
উৎপাদনশীলতার শ্রেণী পিএইচ মাত্রা পুষ্টি উপাদানের মাত্রা (মিগ্রা/কিলো)
নাইট্রোজেন ফসফরাস কার্বন
উচ্চ ৭.৫-৬.৫ >৫০ ৬-১২ >১.৫
মধ্যম ৬.৫-৫.৫ ২৫-৪৯ ৩-৫ >০.৫-১.৪
নিম্ন শেরপুর, ঢাকা, নারায়ণগঞ্জ, মুন্সীগঞ্জ, ব্রাক্ষ্মণবাড়ীয়া, কুমিল্লা, চাঁদপুর নোয়াখালী, ফেনী, চট্টগ্রাম ও সিলেট জেলার সমতল এলাকা। পলিযুক্ত, ধূসর থেকে গাঢ় ধূসর রং, এটেল বা দো-আঁশ প্রকৃতির উর্বর মাটি চুন বা ক্যালসিয়ামের ভাগ কম। পিএইচ মান ৫.৫-৬.৮ আবহাওয়া সারা বছর মাছের অনুকূলে থাকে। কোথাও কোথাও ডুবন্ত জলজ আগাছায় চাষ ক্ষতিগস্ত হয়, যে কোন প্রজাতির মাছ চাষ করার উপযোগি। ২-৩ বছরে একবার পুকুর শুকিয়ে তৈরি করা উচিত। নিয়মিত চুন ব্যবহার করতে হবে।
তিস্তার পলিমাটি অঞ্চল দিনাজপুর জেলার উত্তরাংশ, ঠাকুরগাঁও রংপুর, কুড়িগ্রাম, গাইবান্ধা, নীলফামারী, বগুড়া জেলার পূর্বাঞ্চল, সিরাজগঞ্জ জেলার অধিকাংশ অঞ্চল বেলে দো-আঁশ বা বালিময় পলিতে গঠিত জৈব পদার্থ ও চুনের ভাগ কম। পিএইচ মান ৬.০-৬.৫ পানি ধারণক্ষমতা সীমিত। পরিবেশ যে কোন মাছ চাষের উপযোগি। হ্যাচারি বা নার্সারি এবং চিংড়ি চাষও লাভজনক। চুন ও জৈব সার নিয়মিত ব্যবহার করতে হবে। পুকুর শুকিয়ে যেতে পারে এমন অঞ্চলে স্বল্প চাষ মেয়াদী মাছ চাষ করা উচিত।
গঙ্গার পলিমাটি অঞ্চল মানিকগঞ্জ, ফরিদপুর, শরিয়তপুর, মাদারীপুর গোপালগঞ্জ, যশোর মাগুড়া, নড়াইল, চুড়াডাংঙ্গা, মেহেরপুর, কুষ্টিয়া, ঝিনাইদহ, খুলনা সাতক্ষীরা, বাগেরহাট, নবাবগঞ্জ, নাটোর ও পাবনা জেলা। এঁটেল, দো-আঁশ থেকে বেলে দো-আঁশ প্রকৃতির উর্বর মাটি; চুন বা ক্যালসিয়াম ও জৈব পদার্থ সমৃদ্ধ। পিএইচ মান ৭.০-৭.৫ পানি ধারণক্ষমতা বেশি। পরিবেশ যে কোন মাছ চাষের উপযোগি। হ্যাচারি বা নার্সারি ও চিংড়ি চাষ লাভজনক। পুকুর শুকিয়ে যাওয়ার আশঙ্কায় পুকুর গভীর করা উচিত নয়। পুকুরের তলদেশের বালির উপর পলিযুক্ত এটেল মাটি বিছিয়ে ভালভাবে পিটিয়ে শক্ত করে দিয়ে পানি ধারণক্ষমতা বাড়ানো যায়। প্রয়োজনে রাজপুঁটি, নাইলোটিকা প্রভৃতি মাছ চাষ করা যায়।
লবণাক্ত মাটি অঞ্চল খুলনা ও বরিশাল জেলার অংশবিশেষ, সাতক্ষীরা, বাগেরহাট, চট্টগ্রাম, কক্সবাজার, নোয়াখালী, লক্ষ্মীপুর, বরিশাল, পটুয়াখালী, বরগুণা এবং ভোলার সমুদ্রবর্তী ও চরাঞ্চল। এলাকা বিশেষে দো-আঁশ প্রকৃতির ও লবণাক্ত; পটাশ, ক্যালসিয়াম ও ফসফরাস সমৃদ্ধ। পিএইচ মান ৭.০-৮.৫ লবণাক্ততা বেড়ে গেলে মাটির বাঁধন ক্ষয়প্রাপ্ত হয়। চিংড়ি চাষ লাভজনক। নাইলোটিকাও চাষ করা যেতে পারে। রুইজাতীয় মাছচাষের সুযোগ সীমিত। পুকুরের পাড়ের মাটির বাঁধন দৃঢ় করার জন্য পাড়ে লতা-গুল্ম জন্মানো উচিত। জীব কণার ভারসাম্য রক্ষায় জৈব সার ব্যবহার করা যায়। পুকুরের সদ্ব্যবহার করতে প্রয়োজনে পাঙ্গাস, ভেটকি, মাগুর প্রভৃতি মাছ চাষ করা যায়।
পাহাড়িয়া অঞ্চল চট্টগ্রাম, রাঙ্গামাটি, খাগড়াছড়ি, বান্দরবান, কক্সবাজার, নেত্রকোণা জেলার পাহাড়ী এলাকা, মৌলভীবাজার ও সিলেট জেলার অঞ্চল বিশেষ। নূড়ি, নূড়ি পাথর, বালি ও পাথুরে কণার সংমিশ্রণে লালচে এটেল প্রকৃতির মাটি: জৈব পদার্থের পরিমাণ কম। পিএইচ মান ৭-৮.৫ পুকুরে প্রাকৃতিক খাদ্যকণা কম জন্মে। পানি ঘোলাটে হতে পারে। মাছের ফুলকা বা চোখে সৃষ্টি হতে পারে। জৈব সার ব্যবহার করতে হবে। পাড়ে ঘাস লাগিয়ে ঘোলাত্ব কমানো যায়। প্রয়োজনে তলদেশে বিচরণ করে এমন মাছ কম সংখ্যক মজুদ করতে হবে।
এসিড সালফেট অঞ্চল লবণাক্ত অঞ্চলেরই এলাকাবিশেষ, খুলনা ও সাতক্ষিরা জেলার সমুদ্রবর্তী অঞ্চলের কিছু কিছু এলাকা। লোহা ও হাইড্রোজেন সালফাইট সমৃদ্ধ হলুদ রংয়ের মাটি। পিএইচ মান ৫ এর নিচে। প্রাকৃতিক খাদ্যকণা উৎপাদনের পরিবেশ বজায় থাকে না। মাছের ফুলকা, চামড়া বা চোখে ক্ষত হতে পারে। মাছ চাষে অনুপযোগী। মাটি শোধন করে মাছ চাষ করতে হবে। মাটি নিরপেক্ষ করার জন্য জৈব পদার্থ ও চুন ব্যবহার করতে হবে। বড় আকারের পোনা মজুদ করতে হবে।


title: পিএইচ মিটার

text:
pH মিটার একটি বৈদ্যুতিক পরিমাপের যন্ত্র যার সাহায্যে তরলের pH (অম্লতা বা ক্ষারতা) মাপা যায়। একটি আদর্শ pH মিটারে বিশেষ ধরনের পরিমাপের প্রোব (একটি কাচের ইলেক্‌ট্রোড) এবং মান প্রদর্শনী পরিমাপযন্ত্র থাকে। আর্নল্ড অরভিল বেকম্যান আবিষ্কার করেন।
pH প্রোবর র্শীষে পাতলা আবরনে কাচের বাল্ব থাকে।


title: ওমিপ্রাজল

text:
ওমিপ্রাজল () হলো একটি প্রোটন পাম্প ইনহিবিটর যা পাকস্থলীর এসিড নিঃসরণকে নিবৃত করে এবং এটি পেপটিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, জলিনজার-এলিসন সিন্ড্রোম এর চিকিৎসায় ব্যবহৃত হয়। এটি ঊর্ধ্ব অন্ত্রঘটিত রক্তক্ষরণ প্রতিরোধে ব্যবহৃত হয়।
সাধারণ পার্শ্বপ্রতিক্রিয়াসমূহ হলো বমিভাব, বমি, মাথাব্যথা, পেটফাঁপা ইত্যাদি। গুরুতর পার্শ্বপ্রতিক্রিয়ার মধ্যে অন্যতম হচ্ছে ক্লোস্ট্রিডিয়াম ডিফিসিল কোলাইটিস, নিউমোনিয়া ও অস্থিক্ষয়ের ঝুঁকি বৃদ্ধি। এটি সেবনের ফলে পাকস্থলীর ক্যান্সারের উপসর্গসমূহ প্রশমিত হয় ফলে রোগ নির্ণয় বিলম্বিত হতে পারে। এটি গর্ভাবস্থায় নিরাপদ কিনা এই ব্যাপারে সন্দেহ রয়েছে।


title: পিএইচ১বি

text: পিএইচ১বি ("প্ল্যানেট হান্টার ১" এর জন্য স্থায়ী) বা নাসার দেওয়া উপাধি কেপলার-৬৪বি, হল সার্কামবাইনারি কক্ষপথে পাওয়া চতুর্মুখী (কুঅড্রুপল) স্টার সিস্টেম কেপলার-৬৪ এর একটি বহির্গ্রহ। প্ল্যানেট হান্টার প্রকল্পের দুই সৌখিন জ্যোতির্বিজ্ঞানীরা আন্তর্জাতিক জ্যোতির্বিজ্ঞানীদের একটি ইয়েল বিশ্ববিদ্যালয় দলের সহায়তায় কেপলার স্পেস টেলিস্কোপ থেকে তথ্য ব্যবহার করে গ্রহটি আবিষ্কার করেন। ১৫ই অক্টোবর, ২০১২ সালে আবিষ্কারের ঘোষণা করা হয়। এটি একটি চতুর্মুখী (কুঅড্রুপল) তারকা সিস্টেমের মধ্যে প্রথম ত্রানজিটিং গ্রহ, প্রথম চতুর্মুখী তারকা সিস্টেমের সার্কামবাইনারি কক্ষপথ হিসেবে পরিচিত এবং একটি চতুর্মুখী তারকা সিস্টেমের প্রথম খুঁজে পাওয়া গ্রহ। এটি প্ল্যানেটহান্টার.ওআরজি এর আবিষ্কৃত গ্রহ হিসেবে নিশ্চিত ছিল।


title: কেরল

text: কেরালা রাজ্য লাক্ষাদ্বীপ সমুদ্র ও পশ্চিমঘাট পর্বতমালার মাঝে বিস্তৃত । রাজ্যটি সমুদ্র উপকূল বরাবর লম্বায় ৫৯০ কিমি (৩৭০ মাইল ), যদিও প্রস্থ স্থানভেদে ১১ থেকে ১২১ কিমি পর্যন্ত বিস্তৃত।


title: কেরল

text: "কেরালা" নামের উৎপত্তি নিয়ে বহু মত বিদ্যমান । সবচেয়ে প্রচলিত মত অনুযায়ী নামটি "কেরা" ( মালয়ালম ভাষায় অর্থ 'নারকেল গাছ' ) এবং "আলম" ( অর্থ 'দেশ' বা 'ভূমি ') শব্দ দুটির সমন্বয়ে সৃষ্ট, যার অর্থ দাঁড়ায় "নারকেল বৃক্ষের দেশ" । কেরালা নামের সর্বপ্রথম লিখিত উল্লেখ পাওয়া যায় মৌর্য সম্রাট অশোকের তৃতীয় শতকের শিলালিপিতে। এই লিপিতে স্থানীয় শাসককে "কেরালাপুত্র" হিসেবে উল্লেখ করা হয়েছে । যদিও এর আরেকটি অর্থ হতে পারে, যা হল "চেরার পুত্র " । এই সুত্র সঠিক হলে নামের উৎপত্তির প্রচলিত মত নিয়ে দ্বিমতের অবকাশ থাকে ।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: কার্বি আংলং হল অসম রাজ্যের দুটি পার্বত্য জেলার একটি। এই জেলার আগেকার নাম ছিল মিকির হিলস। ব্রিটিশ আমলে এটি ছিল বহির্ভূত অঞ্চল ও আংশিক বহির্ভূত অঞ্চলের (অধুনা উত্তর-পূর্ব ভারত) অংশ। ব্রিটিশ সরকার এই অঞ্চলটিকে কখনই তাদের এক্তিয়ারভুক্ত করেনি। তাই কার্বি আংলং সহ এই অঞ্চলে কোনো সরকারি উন্নয়ন কাজ যেমন কখনও হয়নি, তেমনই এখানে কখনও করও আরোপ করা হয়নি। ১৯৪০ সালের ২৮ অক্টোবর মিকির হিলসের মোহোঙ্গদিজুয়ায় সেমসোনিং ইঙ্গতি ও খোরসিং তেরাং প্রথম কার্বি জাতির নিজস্ব বাসভূমির জন্য গভর্নর রেইডের কাছে একটি দাবি সনদ পেশ করেন। তারপর ১৯৬০ সালের ৬ জুলাই কার্বি নেতারা অল পার্টি হিল লিডারস' কনফারেন্স (এপিএইচএলসি) গঠন করেন। কার্বি জাতীয় একাধিক নেতা এই দলে যোগ দেন। ১৯৮১ সালে কার্বি আংলং জেলা পরিষদ পৃথক রাজ্যের জন্য একটি প্রস্তাব পাস করে। ১৯৮৬ সালে অটোনমাস স্টেট ডিম্যান্ড কমিটির (এএসডিসি) মাধ্যমে সংবিধানের ২৪৪ ক ধারার অধীনে কার্বি আংলং ও ডিমা হাসাও জেলা নিয়ে স্বায়ত্ত্বশাসিত রাজ্য গঠনের দাবি জানানো হয়। ২০০২ সালে কার্বি আংলং স্বায়ত্ত্বশাসন পরিষদ আবার পৃথক রাজ্যের জন্য একটি দাবিসনদ পাস করে। এছাড়াও বিভিন্ন সংস্থার পক্ষ থেকে একাধিক দাবিসদন পেশ করা হয়। ২০১৩ সালের ৩১ জুলাই পৃথক রাজ্যে দাবিতে কার্বি ছাত্ররা প্রায় প্রাতিটি সরকারি ভবনে আগুন লাগিয়ে দেয়। এরপরই কার্বি আংলঙ্গের প্রত্যেক নির্বাচিত রাজনৈতিক নেতারা ভারতের প্রধানমন্ত্রীর কাছে পৃথক রাজ্যের দাবি জানিয়ে একটি সনদ পেশ করেন। প্রধানমন্ত্রী তাঁদের বিষয়টি খতিয়ে দেখার আশ্বাস দেন।


title: এর্নাকুলাম জেলা

text: এর্নাকুলাম জেলা হল ভারতের কেরালার রাজ্যের কেন্দ্রীয় অংশে অবস্থিত একটি জেলা। প্রায় ৩,০৬৮ বর্গ কিলোমিটার এলাকা জুড়ে এর্নাকুলাম জেলাটি বিস্তৃত। এই জেলায় কেরালার মোট জনসংখ্যার ১২ শতাংশেরও বেশি লোক বসবাস করে। জেলাটির সদর দফতর কোক্কি শহরের শহরতলির কাক্কানাড এলাকায় অবস্থিত। এর্নাকুলাম কেরালার বাণিজ্যিক রাজধানী হিসেবে পরিচিত। জেলাটি প্রাচীন মন্দির, গীর্জা এবং মসজিদগুলির জন্য বিখ্যাত। জেলা বৃহত্তর কোচিন রাজ্যের বৃহত্তম মেট্রোপলিটন অঞ্চলের অন্তর্ভুক্ত। এর্নাকুলাম জেলা হল রাজ্যে সর্বোচ্চ রাজস্ব উৎপাদক জেলা । মাল্লাপ্পুরাম এবং তিরুবনন্তপুরম জেলার (১৪ টির মধ্যে) পরে এটি কেরালার তৃতীয় বৃহত্তম জনবহুল জেলা। কেরালা রাজ্যে আন্তর্জাতিক এবং অন্তর্দেশীয় পর্যটকদের সর্বোচ্চ সংখ্যা আনারাকুলাম জেলা এসে থাকে।


title: কল্যাণী

text: কল্যাণী (ইংরেজি:Kalyani) ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা। এটি নদিয়া জেলার কল্যাণী মহকুমার প্রশাসনিক কেন্দ্র-ও বটে। রাজধানী কলকাতা থেকে এর দূরত্ব ৫০ কিমি(৩১ মাইল)। কলকাতার পরে এটি একটি উল্লেখযোগ্য শিক্ষা ও স্বাস্থ্য কেন্দ্র হিসাবে পরিচিত। এছাড়া পশ্চিমবঙ্গের দ্বিতীয় মুখ্যমন্ত্রী ডাক্তার বিধানচন্দ্র রায় তাঁর পরিকল্পনা ছিল কল্যাণী'কে দ্বিতীয় কলকাতা তৈরি করা, তার অকাল প্রয়াণে সেই কাজ পুরোপুরি সম্পন্ন হয়নি, এছাড়া এয়ারপোর্ট অথরিটি পরিকল্পনা অনুযায়ী পশ্চিমবঙ্গের দ্বিতীয় আন্তর্জাতিক বিমানবন্দর এখানে হবে, আপাতত জমি জটে এই কাজ বন্ধ আছে।


title: কেরল

text: কেরল বা কেরালা ( "কেরলম", আ-ধ্ব-ব: ['keːɹəˌɭɐ]) ভারতের একটি রাজ্য। কেরল ভারতের সেরা রাজ্যগুলির অন্যতম। রাজধানী তিরুবনন্তপুরম একটি পাহাড়ের উপর অবস্থিত। কোচিন একটি গুরুত্বপূর্ণ বন্দর এবং তৈলশোধনাগার। কালিকট অপর আরেকটি বন্দর শহর। মালয়ালম ভাষা কেরলের রাজ্যভাষা। ২০১৮ সালে সেপ্টেম্বরে টানা এক মাস কেরলবাসী ভয়াভয় বন্যার মুখে বিপযস্ত হয়ে পরে। বন্যায় লক্ষ লক্ষ মানুষ ঘর ছাড়া হয়। এবং ৪৭৫ জন মানুষ মারা যায়। এই দুর্ভিক্ষের সময় কেরলবাসীর ২০০০ কোটি টাকা ক্ষয়ক্ষতি হয়। ভারতীয় সব মন্ত্রী, দেশের প্রতিটি রাজ্যের মানুষ সাহায্যের হাত বাড়িয়ে দিয়েছিল।


title: কোচি

text: কোচি () বা কোচিন দক্ষিণ-পশ্চিম ভারতের কেরালা অঙ্গরাজ্যের একটি বন্দর শহর। এটি এরনাকুলম জেলার একটি শহর ও পৌর কর্পোরেশনাধীন এলাকা। কেরালা রাজ্যের সবচেয়ে বড় এই শহরটি মালাবার উপকূলে আরব সাগরের তীরে অবিস্থিত। শহরটি একটি সরু ভূখণ্ডের উত্তর প্রান্তে অবস্থিত। এটি দৈর্ঘ্যে ১৯ কিলোমিটার এবং প্রস্থে বহুস্থানে ১ মাইলেরও কম প্রশস্ত। এটি ভারতের মূল ভূখণ্ড থেকে সমুদ্র প্রণালী দ্বারা এবং পশ্চিম ঘাট থেকে আগত নদীসমূহের মোহনা দ্বারা বিচ্ছিন্ন। বর্ষাকালে এই খাঁড়িগুলিতে নৌচালনা করা গেলেও শুষ্ক মৌসুমে এগুলির গভীরতা ২ ফুটেরও কম হয়ে যায়, ফলে মে থেকে আগস্ট পর্যন্ত এগুলিতে কোন নৌপরিবহন সম্ভব হয় না। বড় জাহাজগুলিকে শহর থেকে প্রায় ৪ কিলোমিটার দূরে নোঙর ফেলতে হয়। কোচি মালাবার উপকূলের সবচেয়ে গুরুত্বপূর্ণ বন্দর। এটি কেরালা রাজ্যের নারকেল তেল উৎপাদনের কেন্দ্র। নারকেল থেকে প্রস্তুত বিভিন্ন দ্রব্য এখানকার প্রধান রপ্তানি দ্রব্য। চাল বাইরে থেকে আমদানি করা হয়। কোচিতে জাহাজ নির্মাণ, করাত কল, মাছ ধরা এবং নারকেলের ছোবড়ার পাটি বানানো এখানকার প্রধান শিল্প। এখানে রয়েছে সরকারী জাহাজ নির্মাণ কারখানা ( কোচিন শিপ ইয়ার্ড )। কেন্দ্রীয় মৎস্য শিকার কেন্দ্র এবং মৎস্য গবেষণাগার কোচিনে অবস্থিত। এছাড়া কোচিতে একটি তৈল শোধনাগার আছে। এই শহরে আঞ্চলিক কাঁচামাল সরবরাহের উপর ভিত্তি করে রপ্তানীযোগ্য নারিকেল তেল, দড়ি ও মশলা শিল্প গড়ে উঠেছে।


title: কালকা-সিমলা রেল

text: ব্রিটিশ ভারতের গ্রীষ্মকালীন রাজধানী সিমলার সাথে যোগাযোগ রক্ষার জন্য কলকা-সিমলা রেলওয়ে স্থাপিত হয়। বর্তমানে সিমলা হিমাচল প্রদেশের রাজধানী এবং কলকা হরিয়ানা প্রদেশের পাঞ্চকুলা’র একটি শহর। পুরো ট্রেন রাস্তায় দুইধারে দর্শনীয় প্রকৃতি এর চোখ ধাধানো প্রকৃতির মাঝে এই রেললাইন, ভ্রমন পিপাসুদের আকর্ষন করে। ট্রেন সমুদ্রপৃষ্ঠ থেকে ৬৫৬ মিঃ উচুতে অবস্থিত শহর কলকা অতিক্রম করার পরপর ট্রেন পাহাড়ে পাদদেশের প্রবেশ করে এবং এর পরপরই ট্রেনটি পাহাড়ে চড়ার জন্য প্রস্তুতি গ্রহণ করে।


title: লালকেল্লা

text: লাল কেল্লা (হিন্দি: लाल क़िला; উর্দু: لال قلعہ ; ইংরেজি: Red Fort) খ্রিষ্টীয় সপ্তদশ শতাব্দীতে প্রাচীর-বেষ্টিত পুরনো দিল্লি (অধুনা দিল্লি, ভারত) শহরে মুঘল সম্রাট শাহজাহান কর্তৃক নির্মিত একটি দুর্গ। ১৮৫৭ সাল পর্যন্ত এই দুর্গটি ছিল মুঘল সাম্রাজ্যের রাজধানী। এরপর ব্রিটিশ ভারতীয় সরকার মুঘল সম্রাট দ্বিতীয় বাহাদুর শাহকে নির্বাসিত করলে ভারতের রাজধানী কলকাতায় স্থানান্তরিত হয়। ১৯৪৭ সাল পর্যন্ত ব্রিটিশরা এই দুর্গটিকে একটি সামরিক ক্যাম্প হিসেবে ব্যবহার করত। বর্তমানে এটি একটি জনপ্রিয় পর্যটনকেন্দ্র এবং ভারতীয় প্রজাতন্ত্রের সার্বভৌমত্বের একটি শক্তিশালী প্রতীক। প্রতি বছর ভারতীয় স্বাধীনতা দিবস উপলক্ষে ভারতের প্রধানমন্ত্রী লালকেল্লার লাহোরি গেটসংলগ্ন একটি স্থানে জাতীয় পতাকা উত্তোলন করে থাকেন। ২০০৭ সালে লালকেল্লা ইউনেস্কো বিশ্বঐতিহ্যবাহী স্থান হিসেবে নির্বাচিত হয়।


title: খালিস্তান

text:
খালিস্তান (, "বিশুদ্ধ ভূমি", , , ) দক্ষিণ এশিয়ার পাঞ্জাব অঞ্চলে জাতীয়তাবাদের ভিত্তিতে প্রস্তাবিত একটি স্বতন্ত্র ও সার্বভৌম দেশ। প্রস্তাবিত রাষ্ট্রকে ভূখণ্ডগতভাবে ভারতীয় পাঞ্জাব রাজ্য থেকে শুরু করে বৃহত্তর পাঞ্জাব অঞ্চল পর্যন্ত অথবা অনেক সময় এর প্রতিবেশী ভারতীয় রাজ্যসমূহকেও অন্তর্ভুক্ত করে সংজ্ঞায়িত করা হয়।
পাঞ্জাব অঞ্চল শিখদের ঐতিহ্যগত মাতৃভূমি। ইংরেজ দ্বারা অধিকৃত হবার আগে পাঞ্জাব শিখদের দ্বারা ৮২ বছর শাসিত হয়; ১৭৬৭ থেকে ১৭৯৯ সাল পর্যন্ত সমগ্র পাঞ্জাব শিখ মিসল (সার্বভৌম শিখ রাষ্ট্র) সমূহের অধীন ছিল, তারপর মহারাজা রণজিৎ সিং শিখ মৈত্রী সঙ্ঘকে শিখ সাম্রাজ্যের মাঝে একীভূত করেন। তবে সেখানে শিখদের পাশাপাশি অনেক হিন্দু ও মুসলিমও বসবাস করত, এবং ১৯৪৭ সালের আগে শিখরা ব্রিটিশ অখণ্ড পাঞ্জাব রাজ্যের শুধুমাত্র লুধিয়ানা জেলায় সংখ্যাগরিষ্ঠ ছিল। ১৯৪০ সালে লাহোর প্রস্তাবের মাধ্যমে মুসলিম লীগ যখন মুসলিমদের জন্য একটি পৃথক রাষ্ট্রের দাবী জানায়, তখন কিছু শিখ নেতা উদ্বিগ্ন হয়ে পড়েন যে হিন্দু ও মুসলিমের ভিত্তিতে ভারত বিভাজিত করলে শিখ সম্প্রদায়ের কোন স্বাধীন মাতৃভূমি থাকবে না। তারা তখন বৃহত্তর পাঞ্জাব অঞ্চলে বিস্তৃত খালিস্তান নামক একটি ধর্মরাষ্ট্র সৃষ্টির ধারণা পেশ করেন।


title: মানসিক রোগ

text: জৈবিক মনোবিজ্ঞান একটি বায়োমেডিকাল মডেল অনুসরণ করে যেখানে অনেক মানসিক রোগকে মস্তিষ্কের সার্কিটের সংক্রমণ হিসাবে বিবেচিত হয় যা সম্ভবত জিনতত্ত্ব এবং অভিজ্ঞতার জটিল পারস্পরিক পার্থক্য দ্বারা পরিচালিত উন্নয়ন প্রক্রিয়ার দ্বারা সৃষ্ট। একটি সাধারণ ধারণা হল যে রোগগুলি জিনগত ও বিকাশগত দুর্বলতাগুলির কারণে হতে পারে, যা জীবনের চাপে (যেমন ডায়থেসিস-স্ট্রেস মডেলের ক্ষেত্রে) উদ্ভাসিত হয়, যদিও ব্যক্তিদের মধ্যে পার্থক্যগুলির কারণ ভিন্ন ভিন্ন দৃষ্টিভঙ্গি রয়েছে । কিছু ধরণের মানসিক ব্যাধিকে প্রধানত নিউরোডেবেলপমেন্টাল ডিসঅর্ডার হিসাবে দেখা যায় ।


title: মানসিক রোগ

text: ডিএসএম -4-এর মতে, মানসিক ব্যাধি একটি মানসিক সিন্ড্রোম বা প্যাটার্ন যা মর্মপীড়ার সাথে সম্পর্কিত (যেমন বেদনাদায়ক উপসর্গের মাধ্যমে), অক্ষমতা (কার্যক্ষমতার এক বা একাধিক গুরুত্বপূর্ণ অংশে দুর্বলতা), মৃত্যুর ঝুঁকি বৃদ্ধি বা স্বাধীনভাবে চিন্তা করার ক্ষমতা কমে যাওয়া । প্রিয় কোন ব্যক্তিকে হাড়ানো থেকে প্রাপ্ত দুঃখ, এবং রাজনৈতিক, ধর্মীয়, অথবা সামাজিক কারণে যদি কোন ব্যক্তির মধ্যে ভয়ানক আচরণ লক্ষ করা যায় তাহলে তাকে মানসিক রোগ বলা যাবেনা ।


title: হাইপারসেক্সুয়ালিটি

text:
হাইপারসেক্সুয়ালিটি () হল মানসিক স্বাস্থ্য গবেষকগণ এবং বিশেষজ্ঞদের দ্বারা চিকিৎসাবিদ্যায় নির্ণীত একটি রোগ যা দ্বারা হঠাৎ করে বেড়ে যাওয়া বা অতিমাত্রার বারংবার যৌন আকাঙ্খা বা যৌন কর্মকান্ডকে ব্যাখ্যা করা হয়; সহজ ভাষায়, এটি হল যৌনসঙ্গম করার জন্য স্বাভাবিকের চেয়ে অধিক দৃঢ় চাহিদা।
নারীদের ক্ষেত্রে এটি নিম্ফোম্যানিয়া এবং পুরুষদের ক্ষেত্রে এটি স্যাটায়ারিয়াসিস নামে পরিচিত। এ অবস্থায় হস্তমৈথুন করে চরমানন্দ পাওয়া যায়, যাকে ইউফোরিয়া (Euphoria) বলে। কিছু উত্তেজক ঔষুধের প্রভাবেও এটি ঘটে থাকে, যেমন এম্ফিটামিন। কিছু মানসিক রোগের কারণেও এটি হয়ে থাকে; এগুলো হল: বাইপোলার ডিজর্ডার, সিজোএফেক্টিভ ডিজর্ডার, বর্ডারলাইন পারসনালিটি ডিজর্ডার, হিস্ট্রিয়নিক পারসোনালিটি ডিজর্ডার। এছাড়া কিছু ক্ষেত্র রয়েছে যার কারণ অজানা। কিছু মনোবিজ্ঞানী মনে করেন যে, হরমোনের ভারসাম্যহীনতার কারণেও এটি হতে পারে।


title: আত্মহত্যা

text: মানসিক স্বাস্থ্য সমস্যার সঙ্গে যেসব চিকিৎসা দেয়া হয় তা আত্মহত্যার ঝুঁকি কমাতে পারে। যারা সক্রিয়ভাবে আত্মঘাতী হয় তারা ইচ্ছাকৃত বা অনিচ্ছাকৃতভাবে মনস্তাত্ত্বিক যত্নে ভর্তি হতে পারে। নিজের ক্ষতি করতে ব্যবহার করা সম্পদগুলি সাধারণত সরানো দরকার । কিছু ক্লিনিক রোগী আত্মহত্যা প্রতিরোধের চুক্তিতে স্বাক্ষর করে, যেখানে তারা মুক্ত না হলে নিজেদের ক্ষতি করতে সম্মত হয় না। এই ধরনের প্রমাণ এই প্রথা থেকে একটি গুরুত্বপূর্ণ প্রভাব সমর্থন করে না। যদি একজন ব্যক্তি কম ঝুঁকিতে থাকে তবে তার জন্য বাহিরের মানসিক স্বাস্থ্যের ব্যবস্থা করা যেতে পারে। স্বল্পমেয়াদী হাসপাতালে থাকা রোগীদের আত্মবিশ্বাসের সাথে ব্যক্তিত্বের ব্যাঘাত ঘটায় তাদের ফলাফল উন্নত করার জন্য সম্প্রদায়ের যত্নের চেয়ে আরও কার্যকরী হতে প্রমাণ পাওয়া যায় নি।


title: মানসিক রোগ

text: মানসিক রোগের জন্য চিকিৎসা এবং সহায়তা মানসিক হাসপাতাল, ক্লিনিক বা সম্প্রদায়িক বিভিন্ন ধরণের মানসিক স্বাস্থ্য পরিষেবাগুলিতে প্রদান করা হয়। মানসিক রোগের সাম্প্রদায়িক ক্ষেত্রে বেশ কয়েকটি পেশার উদ্ভাবন হয়েছে। এতে মনস্তাত্ত্বিক (বিশেষত মনস্তাত্ত্বিক নার্সিং সহ) মেডিক্যাল বিশেষত্ব, মানসিক মনোবিজ্ঞান যা ক্লিনিকাল মনোবিজ্ঞান নামে পরিচিত এবং সমাজতন্ত্রের ব্যবহারিক প্রয়োগ সামাজিক কাজ হিসেবে পরিচিত। এছাড়াও একটি প্রশস্ত পরিচর্যার সাথে জড়িত মনোরোগ চিকিৎসক (পারিবারিক থেরাপি সহ), পরামর্শদাতা, এবং জনস্বাস্থ্য বিষয়ক পেশাজীবীরাও রয়েছে। উপরন্তু, সমকক্ষ সমর্থনে ভূমিকা পালন করতে পারে যেখানে একই ধরনের ব্যক্তিগত অভিজ্ঞতা দক্ষতার প্রাথমিক উৎস হিসাবে গণ্য করা হয়। বিভিন্ন ক্লিনিকাল এবং বৈজ্ঞানিক দৃষ্টিভঙ্গি বিভিন্ন গবেষণা এবং তত্ত্বের উপর ভিত্তি করে আঁকা হয় এবং বিভিন্ন শাখা বিভিন্ন মডেল, ব্যাখ্যা এবং লক্ষ্যের পক্ষে কাজ করতে পারে ।


title: মানসিক রোগ

text:
বর্তমান ধারণা অনুযায়ী, জিন এবং ব্যক্তিগত অভিজ্ঞতার জটিল পারস্পরিক ক্রিয়ার ফলে মস্তিষ্কের স্বাভাবিক বিকাশ ও কর্মক্ষমতার বিপর্যয় ঘটলে মানসিক রোগ দেখা দিতে পারে। অন্যভাষায়, মানসিক রোগের জিনতত্ত্ব ও সম্ভাব্য ফলাফল সেই ব্যক্তির জৈবিক ও পারিপার্শিক পরিকাঠামোর সাথে গভীরভাবে সম্পৃক্ত।
মানসিক রোগের কারণগুলি প্রায়ই অস্পষ্ট । তত্ত্বগুলি একটি ক্ষেত্র থেকে ফলাফল অন্তর্ভুক্ত করতে পারে । মানসিক রোগ সাধারণত একজন ব্যক্তির আচরণ, মতানৈক্য, অনুভূতি বা মতানৈক্যের সমন্বয় দ্বারা সংজ্ঞায়িত হয়। এটি মস্তিষ্কের বিশেষ অঞ্চল বা ফাংশনগুলির সাথে যুক্ত হতে পারে, প্রায়ই একটি সামাজিক প্রেক্ষাপটের সাথে তার সংযুক্তি থাকে । মানসিক ব্যাধি মানসিক স্বাস্থ্যের একটি দিক। সাংস্কৃতিক এবং ধর্মীয় বিশ্বাস সেইসাথে সামাজিক নিয়মগুলি মাথায় রেখে এই রোগ নির্ণয় করা উচিত।


title: মানসিক রোগ

text:
=রোগনির্ণয়=
মনোরোগ বিশেষজ্ঞরা বিভিন্ন ধরনের মানসিক ব্যাধিযুক্ত রোগের লক্ষণ ও সংক্রমণের বিষয়গুলো মূল্যায়ন দ্বারা ব্যক্তিদের একটি চিকিৎসা সেবা প্রদান করতে চায় । অন্য মানসিক স্বাস্থ্য পেশাদার যেমন ক্লিনিকাল মনোবৈজ্ঞানিকরা ক্লায়েন্টের অসুবিধা এবং পরিস্থিতিতে ক্লিনিকাল রিপোর্ট তৈরির ভিত্তিতে একই ডায়গনোস্টিক বিভাগগুলি প্রয়োগ করতে বা নাও করতে পারেন । মানসিক স্বাস্থ্যের সমস্যাগুলি সর্বাধিক অন্তত প্রাথমিকভাবে মূল্যায়ন করার পর পারিবারিক চিকিত্সকগণ (ইউ.কে. সাধারণ অনুশীলনকারীদের অন্তর্ভুক্ত) পরামর্শদানের মাধ্যমে চিকিৎসা করে, যারা রোগীকে তীব্র বা দীর্ঘস্থায়ী অবস্থার ক্ষেত্রে আরও বিশেষজ্ঞ দ্বারা রোগ নির্ণয়ের জন্য রেফার করতে পারে।


title: মানসিক রোগ

text: মানসিক স্বাস্থ্য পরিষেবার মধ্যে নিয়মিত ডায়গনোস্টিক অনুশীলনের সাথে সাধারণত একটি সাক্ষাতকার জড়িত যা মানসিক অবস্থার পরীক্ষা হিসাবে পরিচিত । যেখানে চেহারা এবং আচরণ, স্ব রিপোর্টেড লক্ষণ, মানসিক স্বাস্থ্যের ইতিহাস, এবং বর্তমান জীবন পরিস্থিতি মূল্যায়ন করে রিপোর্ট তৈরি করা হয়। অন্যান্য পেশাদার, আত্মীয় বা অন্যান্য তৃতীয় পক্ষের মতামত বিবেচনায় নেওয়া যেতে পারে । খারাপ স্বাস্থ্য বা ঔষধ বা অন্যান্য ড্রাগের প্রভাব পরীক্ষা করতে একটি শারীরিক পরীক্ষা পরিচালিত হতে পারে। মনস্তাত্ত্বিক পরীক্ষার মাঝে মাঝে কাগজ ও কলম বা কম্পিউটারাইজড প্রশ্নাবলী ব্যবহার করা হয় । তাছাড়া অ্যালগরিদম ভিত্তিক টিক চিহ্ন অন্তর্ভুক্ত থাকতে পারে । এবং বিরল বিশেষ লক্ষণের ক্ষেত্রে নিউরোইমেজিং পরীক্ষার জন্য অনূর্ধ্ব করা যেতে পারে, তবে এই ধরণের পদ্ধতিগুলি রুটিন ক্লিনিকাল প্র্যাকটিসের তুলনায় গবেষণা কাজে আরও বেশি পাওয়া যায় ।


title: বাংলাদেশে জলবায়ু পরিবর্তনের প্রভাব

text: খুলনা বিভাগের স্বাস্থ্য অধিদপ্তরসূত্রে জানা গেছে ঘূর্ণিঝড় সিডর, আইলা এবং জলাবদ্ধতাসহ একের পর এক প্রাকৃতিক দুর্যোগের শিকার হয়ে কয়রা, সাতক্ষীরা প্রভৃতি এলাকার বাস্তুহারা মানুষের মধ্যে হতাশা (Mass Psychosis Illness) নামক মানসিক ব্যাধি দেখা দিচ্ছে। স্থায়ী বসতিতে ফিরে স্বাভাবিক জীবনে ফিরে যেতে না পারলে এই রোগের তীব্রতা বাড়তে পারে বলে চিকিৎসকগণ অভিমত ব্যক্ত করেছেন (২০০৯)। বিভিন্ন উপকূলীয় এলাকায়, বিশেষ করে খুলনা এলাকায় লোনা পানির দাপটে নদীর পানিও লোনা হয়ে যাওয়ায় বাধ্য হয়ে সে পানি পান করায় ঐ এলাকার মানুষের মাঝে দেখা দিচ্ছে নানারকম পেটের পীড়া ও চর্মরোগ।


title: মানসিক রোগ

text: সেবা মূলত মানসিক হাসপাতাল বা সম্প্রদায়কে ভিত্তি করে দেয়া হয়। মানসিক রোগ বিশেষজ্ঞ, মনোবৈজ্ঞানিক, এবং ক্লিনিকাল সামাজিক কর্মীদের দ্বারা বিভিন্ন পদ্ধতি ব্যবহার করে মূল্যায়ন করা হয় যা প্রায়ই পর্যবেক্ষণ এবং প্রশ্নের উপর নির্ভর করে । বিভিন্ন মানসিক স্বাস্থ্য পেশাদারদের দ্বারা চিকিৎসা প্রদান করা হয় । মনোবিজ্ঞান এবং মানসিক ঔষধ দুটি প্রধান চিকিৎসা ব্যবস্থা । অন্যান্য চিকিৎসাগুলিতে সামাজিক হস্তক্ষেপ, সহকর্মী সমর্থন এবং আত্মনির্ভরতা অন্তর্ভুক্ত রয়েছে। খুব কম ক্ষেত্রেই অনাকাঙ্ক্ষিত আটক বা চিকিৎসা ব্যবস্থা প্রয়োগ হতে পারে । বিষণ্ণতা কমানোর জন্য প্রতিরোধমূলক প্রোগ্রাম ব্যবহার করা যায় ।


title: অ্যাবিগেইল ব্রেসলিন

text: ব্রেসলিনের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি কিম (বিবাহপূর্ব নাম ওয়ালস) এবং মাইকেল ব্রেসলিসের কন্যা, যিনি পেশায় একজন টেলিযোগাযোগ বিশেষজ্ঞ, কম্পিউটার প্রোগ্রামার, এবং পরামদানর্শকারী। তার বাবা ইহুদী বংশধর। তার দু'জন বড়ভাই রয়েছে, তারা হলেন রায়ান এবং স্পেন্সার, যারাও পেশায় অভিনেতা। ব্রেসলিন সহোদরদ্বয় একসাথে একটি ঘনিষ্ঠ পরিবার হিসেবে নিউ ইয়র্ক শহর-এ বসবাস করেন। তার নানী, ক্যাথরিন, ২০১৫ সালে মৃত্যুবরণ করেন। তার নাম মার্কিন যুক্তরাষ্ট্রের দ্বিতীয় রাষ্ট্রপতির পত্নী অ্যাবিগেইল অ্যাডামস-এর নাম অনুযায়ী নামকরণ করা হয়।


title: কার্লি স্কট কলিন্স

text:
তিনি ফ্লোরিডায় জন্মগ্রহণ করেছেন, কলিন্স অনেক ছবিতেও অভিনয় করেছেন। যেমন: "হটি অ্যান্ড নটী" (২০০৮) (প্যারিস হিলটন এর চরিত্রের একটি তরুণ সংস্করণ), "পালস ২: আফটর লাইফ" (২০০৮), "পালস ৩: ইনভেশন" (২০০৮), "অ্যামেজমেন্ট" (২০০৯), "দ্য কালেক্টর" (২০০৯)। টেলিভিশন চলচ্চিত্র "অ্যামিশ গ্রেস" (২০১০), "লেটারস টু গড" (২০১০), অ্যানিমেটেড চলচ্চিত্র "ওপেন সিজন ৩ (২০১০), আন্সারস টু নাথিং (২০১১) এবং ছোট চলচ্চিত্র "হয়েন ফাইন্ড মি" (২০১১)।
ক্লাস ছাড়াও,তার অন্যান্য টেলিভিশন ভূমিকার মধ্যে রয়েছে "প্রাইভেট প্রাকটিস", "ফ্যামিলি গায়", "ফ্রিঙ্গে" এবং
"ওয়ান্স আপন এ টাইম"।


title: কার্লি স্কট কলিন্স

text: কার্লি স্কট কলিন্স (জন্ম ডিসেম্বর ১৫, ১৯৯৯) একজন আমেরিকান অভিনেত্রী এবং কন্ঠ অভিনেত্রী। তিনি সম্ভবত সেরা সিবিএস সিটকম দ্য ক্লাস নেভিগেশন "অপরাহ পার্ল" হিসাবে তার পুনরাবৃত্তিমূলক ভূমিকা জন্য পরিচিত, যা ২০০৬ থেকে ২০০৭ এ প্রচারিত হত। কলিন্স এছাড়াও "ওপেন সিজন ৩" (২০১০) গিসেলা চরিত্রের জন্য কণ্ঠ প্রদান করেছেন।


title: বিলি আইলিশ

text: ও'কনেল, মার্কিন যুক্তরাষ্ট্রের লস অ্যাঞ্জেলেস রাজ্যের হাইল্যান্ড পার্ক নামক উপবিভাগে, একটি অভিনয় শিল্পী এবং সঙ্গীতঙ্গ পরিবারে বেড়ে উঠেন।তার পিতা-মাতা হলেন ম্যাগি বিয়ার্ড এবং পেট্রিক ও'কনেল এবং তারা দু'জন-ই পেশায় অভিনয়শিল্পী-সঙ্গীতঙ্গ-গীতিকার। তিনি গৃহ শিক্ষা কার্যক্রমের আওতাভুক্ত। বিলি মাত্র আট বছর বয়সে লস অ্যাঞ্জেলেস চিলড্রেন'স চোরাস নামক একটি শিশুদের গায়কদল বিষয়ক একটি সংস্থার গায়কদলে যোগদান করেন। মাত্র এগারো বছর বয়সে, বিলি তার ভাই ফিনিয়াস (যিনি ইতিমধ্যে তার ব্যান্ড দলের সাথে তার লেখা নিজেস্ব গান প্রযোজোনা এবং পরিবেশন করেছেন),-কে অনুকরণ করে, নিজেই গান লিখা এবং তা গাওয়া শুরু করেন। ২০১৫ সালের অক্টোবর মাসে, বিলি "ওশেন আইস" নামক গানটি রেকর্ড করেন, যেটি প্রাথমিকভাবে তার ভাই ফিনিয়াস তার ব্যান্ডের জন্য লিখেছিলেন, এবং তা তিনি তার নৃত্য শিক্ষকের কাছে প্রেরণ ককরেন, যিনি এ গানটির সাথে একটি নৃত্যের নিপুন সংযোগ দেবার আশা করেছিলেন।


title: কিরণ দেশাই

text: কিরণ দেশাই ১৯৭১ সালের ৩ সেপ্টেম্বর ভারতের চন্ডিগড়ে জন্মগ্রহণ করেন। তার মা অনিতা দেশাই একজন সাহিত্যিক। তিনি তিনবার ম্যান বুকার পুরস্কার এর জন্য সংক্ষিপ্ত তালিকায় আসেন। কিরণের শৈশব কাটে পুনে ও মুম্বাইতে। তিনি ক্যাথেড্রাল অ্যান্ড জন কনন স্কুল এ পড়াশুনা করেন। ১৪ বছর বয়সে তিনি ও তার মা ভারত ছেড়ে ইংল্যান্ডে পাড়ি জমান এবং এক বছর পরে তিনি তারা মার্কিন যুক্তরাষ্ট্রে চলে যান। সেখানে কিরণ বেনিংটন কলেজ, হলিন্স বিশ্ববিদ্যালয় ও কলাম্বিয়া বিশ্ববিদ্যালয় থেকে সৃজনশীল রচনা বিষয়ে পড়াশুনা করেন।


title: এলি ফ্যানিং

text: ফ্যানিং এর জন্ম, ১৯৯৮ সালের ৯ই এপ্রিল মার্কিন যুক্তরাষ্ট্রের জর্জিয়া রাজ্যের কনিয়ার্স শহরে, হিথার জয় (বিবাহপূর্ব নাম এ্যারিংটন) এবং স্টিভেন জে.ফ্যানিং দম্পতির পরিবারে জন্মগ্রহণ করেন। তারর মা হিথার, যিনি পেশাদারী টেনিস খেলেছেন, এবং তার বাবা স্টিভেন, যিনি জনপ্রিয় মার্কিন পেশাদার বেইসবল দল সেন্ট.এন্ডএনবিএসপি;লুয়েস কার্ডিনালস-এর সাথে সংযুক্ত বিভিন্ন দলের হয়ে মাইনর লিগ বেইসবল খেলেছেন, এবং বর্তমানে তিনি মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে ইলেকট্রনিক্স পন্যসামগ্রী বিক্রয়কারী হিসেবে কাজ করেন। তার মাতামহ রিক এ্যারিংটন হলেন একজন সাবেক মার্কিন ফুটবল খেলোয়াড়, এবং তার খালা জিল এ্যারিংটন হলেন, জনপ্রিয় মার্কিন টেলিভিশন চ্যানেল ইএসপিএন-এর সংবাদদাতা। ফ্যানিং, ডাকোটা ফ্যানিং-এর ছোট বোন, তিনিও মূলত একজন অভিনেত্রী এবং মডেল। তিনি এই বলে উদ্ধৃত করেন, "আমরা কেবলমাত্র দুজন সাধারণ বোন। আমরা দুজন স্কুলে যাই এবং ঠিক একসাথে খেলি।"


title: হার্বি কলিন্স

text: হার্বার্ট হার্বি লেসলি কলিন্স (; জন্ম: ২১ জানুয়ারি, ১৮৮৮ - মৃত্যু: ২৮ মে, ১৯৫৯) নিউ সাউথ ওয়েলসের সিডনি এলাকার ডার্লিংহার্স্টে জন্মগ্রহণকারী প্রথিতযশা ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৬ সময়কালে ১৯ টেস্টে অংশগ্রহণ করেছেন হার্বি কলিন্স। তন্মধ্যে এগারো টেস্টে অস্ট্রেলিয়া দলকে নেতৃত্ব দিয়েছেন তিনি। এসময়ে পাঁচ টেস্টে জয়, চার টেস্টে ড্র ও দুই টেস্টে পরাজিত হয় তাঁর দল। দলে তিনি মূলতঃ অল-রাউন্ডার ছিলেন। প্রথম বিশ্বযুদ্ধের কারণে তাঁর টেস্ট জীবনে ব্যাপক প্রভাববিস্তার করে। বিশ্বযুদ্ধের কারণে টেস্ট জীবন দেরীতে শুরু হয়। ৪৫.০৬ গড়ে ১,৩৫২ রান তোলেন। তন্মধ্যে চারটি সেঞ্চুরিও ছিল তাঁর।


title: লিলি কলিন্স

text: লিলি জেন কলিন্স (ইংরেজি: Lily Jane Collins; জন্ম: ১৮ই মার্চ ১৯৮৯) হলেন একজন ব্রিটিশ-মার্কিন অভিনেত্রী, মডেল ও লেখিকা। তিনি ইংরেজ সঙ্গীতজ্ঞ ফিল কলিন্সের কন্যা। সুরিতে জন্ম নেওয়া কলিন্স শৈশবে লস অ্যাঞ্জেলেসে চলে যান। মাত্র দুই বছর বয়সে বিবিসির "গ্রোয়িং পেইন্‌স" ধারাবাহিকে তাকে দেখা যায়। কিশোরী বয়সে তিনি সেভেনটিন ম্যাগাজিন, টিন ভোগ, এবং লস অ্যাঞ্জেলেস টাইমসে লেখালেখি করতেন। তিনি সাউদার্ন ক্যালিফোর্নিয়া বিশ্ববিদ্যালয়ে সম্প্রচার সাংবাদিকতা বিষয়ে পড়াশুনা করেন। ২০০৭ সালে হোটেল দি ক্রিলনে চ্যানেল টিভি কর্তৃক নিবাচিত হয়ে গাউন পড়ার পর স্পেনের গ্ল্যামার ম্যাগাজিন তাকে বর্ষসেরা আন্তর্জাতিক মডেল বলে ঘোষণা দেয়। ২০০৮ সালে তাকে নবাগত রেড কার্পেট করেসপন্ডেন্ট এবং একই বছর ওয়ান টু ওয়াচ খ্যাতি লাভ করেন।


title: ক্যামিলা মেন্ডেস

text:
ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে। তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন। তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান আয়িকার জন্য করা একটি বিজ্ঞাপনে।
এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যাবহার করেন, সেহেতু তার কিছু সমস্যা পোহাতে হয়।


title: কার্লি পিয়ার্স

text:
কার্লি পিয়ার্স (জন্ম এপ্রিল ২৪, ১৯৯০) একজন মার্কিন কান্ট্রি গায়িকা। তিনি রেকর্ড লেবেল বিগ মেশিন রেকর্ডস এর সাথে চুক্তিবদ্ধ, এবং তার দুটি একক বিলবোর্ড এর কান্ট্রি এয়ারপ্লের তালিকার সেরা ৪০ নম্বরের মধ্যে উঠে এসেছে।
পিয়ার্সের জন্ম মার্কিন যুক্তরাষ্ট্রের কেন্টাকি রাজ্যের টেইলর মিল শহরে। তার বয়স যখন ১৬ বছর, তখন তিনি স্কুল থেকে ঝরে যান এবং টেনেস্যি রাজ্যের পিজন ফোরগে শহরে চলে আসেন শুধু সেখানকার স্থানীয় ডলিউড নামক পার্কে সপ্তাহে ৫ বার গান পরিবেশন করতে, এছাড়াও ব্লুগ্রাস মিউজিক অ্যালবামের সংকলনে নিজের অবদান রাখতে। যখন তার বয়স ১৯ বছর, তখন তিনি সেখান খেকেও স্থানান্তরিত হয়ে একই রাজ্যের ন্যাশভ্যিলি শহরে চলে আসেন। ২০১২ সালে তিনি সনি মিউজিক ন্যাশভ্যিলি এর সাথে একটি উন্নয়নমূলক চুক্তিতে আবদ্ধ হন, যা শেষ পর্যন্ত অসফল সফলতার মুখ দেখতে পায়নি।
২০১৬ সালে, তিনি টেক্সাসের কান্ট্রি ব্যান্ড জস আবোট্ট ব্যান্ড এর "অয়াজেন্ট দ্যাট ড্রাঙ্ক" নামক গানটিতে সাহায্যকারী গায়িকা হিসেবে কন্ঠ দেন, যেটি বিলবোর্ড'র কান্ট্রি এয়ারপ্লে এর তালিকায় সেরা ৪০ নম্বরে স্থান করে নেয়। এছাড়াও পিয়ার্স, ব্যান্ডদলটির সাথে গানটি পরিবেশন করার জন্য সফর করেন, যেগুলোর মধ্যে মার্কিন জনপ্রিয় টকশো "জিমি কিমেল লাইভ!" এর সঙ্গীত পরিবেশনার অংশের একটি পরিবেশন অন্যতম।
গানটির সফলতার ফলে, জনপ্রিয় গীতিকার এবং প্রযোজক বুসবির সাথে পিয়ার্সের আত্বপ্রকাশকারী সোলো একক "এভরী লিটল থিং" এ কাজ করার সুযোগ হয়। এককটি যুক্তরাষ্ট্রের রেডিও সার্ভিস সিরিঅাস এক্সএম এর রেডিও চ্যানেল "দ্য হাইওয়ে" তে চালানো হয়, পিয়ার্স রেকর্ড লেবেল বিগ মেশিন রেকর্ডস এর সাথে সফলভাবে চুক্তিবদ্ধ হন, যারা তার এককটি সেই বছরেরই ফেব্রুয়ারীর ২২ তারিখে কান্ট্রি রেডিও থেকে প্রকাশ করে। এছাড়াও, গানটির একটি গানের ভিডিওও প্রাপ্ত হয়, ভিডিওটিতে পিয়ার্সকে ব্রাউন আউল স্টুডিওসে সরাসরি গানটি পরিবেশনরত অবস্থায় প্রদর্শিত হয়।


title: প্রজাপতি মাছ

text: পৃথিবীর অধিকাংশ সামুদ্রিক এলাকায় এদের অস্তিত্ব পরিলক্ষিত হয়। মৎস বিশেষজ্ঞরা "কিটোডনটিডে" পরিবারভুক্ত এ মাছটির এ যাবৎ ১১৪ প্রজাতি সনাক্ত করেছেন। এর একটির বৈজ্ঞানিক নাম "কিটোডন লুনুলা", যার ছবি তথ্যছকে সন্নিবেশিত। প্রজাপতি মাছ আকারে বড় নয়। ছোট ছোট মাছগুলো ৭ থেকে ৯ ইঞ্চি দীর্ঘ। দেহ চ্যাপ্টা ও পাতলা, অনেকটা চাকতির মতো। দেহের এ রকম গঠন অনেকটা এদের সহদোর প্রজাতি অ্যাঙ্গলার ফিশের মতো। দিনের বেশির ভাগ সময় এরা প্রবালের মধ্যে ঘুরে ফিরে অতিবাহিত করে। খাদ্য নির্বাচনের ব্যাপারে কোনো প্রজাতির মাছ খুব বাহানা করে, প্রবাল ছাড়া আর কিছুই খেতে চায় না। লম্বা ঠোঁট দিয়ে ক্লান্তিহীনভাবে প্রবালের গায়ে ঠুকরে ঠুঁকরে প্রবাল, পলিপ, কীট ও অন্যান্য অমেরুদণ্ডী প্রাণীর সন্ধান করে। কোনো কোনো প্রজাতির প্রজাপতি মাছ ছোট ঝাঁক বেঁধে পানির নিচে ঘোরাফেরা করে। তবে এদের বেশির ভাগই জোড়ায় জোড়ায় চলাফেরা করে। জোড় গঠনের আগ পর্যন্ত নি:সঙ্গ থাকে। রাতে প্রজাপতি মাছ অন্ধকার প্রবালের ফাঁকে লুকিয়ে থাকে। এ সময় এদের উজ্জ্বল রঙ আর বিচিত্র নকশা প্রবালের পটভূমির সাথে মিশে যায়। ঘরে যারা মাছ পোষে তাদের কাছে প্রজাপতি মাছের বিশেস কদর। তবে অ্যাকুয়ারিয়ামে এদের পালন করা সহজ নয। এদের বাঁচিয়ে রাখার জন্য সর্বক্ষণিক বিশেষ পরিচর্যার প্রয়োজন। এ মাছের দামও বেশি। কিন্তু এদের সৌন্দর্যের কথা ভেবে ক্রেতারা কিনতে মোটেও দ্বিধা করে না।


title: প্রজাপতি

text: প্রজাপতি লেপিডোপ্টেরা বর্গের অন্তর্গত এক ধরণের কীট। এদের শরীর উজ্জ্বল রঙের এবং এরা দেখতে অত্যন্ত আকর্ষণীয়। প্রজাপতির বেশিরভাগ প্রজাতিই দিবাচর বলে এরা সহজেই নজর কাড়ে। এদের মাথায় প্রায় গোলাকার পুঞ্জাক্ষী রয়েছে। প্রজাপতির ১০ খন্ডে গঠিত দেহ আকৃতিতে অনেকটা বেলনের মত, শেষের ২-৩টি খন্ড যৌনাঙ্গে পরিণত হয়েছে ।


title: প্রজাপতি (তারা)

text: ইংরেজীতে কিংবা গ্রীক ভাষায় এর সুনির্দিষ্ট কোন নাম নেই। ভারতিয় জ্যোতির্বিজ্ঞানে সংস্কৃত ভাষায় এর নাম রাখা হয় প্রজাপতি। প্রজাপতি হল হিন্দুধর্মের বেদ অনুসারে "সৃষ্টির দেবতা"।


title: চিকিলা

text:
ভারতীয় দৈনিক দ্য হিন্দুতে ২২ ফেব্রুয়ারি প্রকাশিত এক প্রতিবেদনে বলা হয়েছে, দিল্লি বিশ্ববিদ্যালয়ের অধ্যাপক সত্যভামা দাস বিজুর নেতৃত্বে ভারতীয় ও ইউরোপীয় একদল গবেষক প্রায় পাঁচ বছর গবেষণার পর উত্তর ভারতের ২৫০টির মতো স্থানে গবেষণাজরিপ চালিয়ে পা ও লেজহীন উভচর প্রাণীর এক প্রজাতির সন্ধান পান। মেঘালয়ের গারো অঞ্চলের মানুষ প্রাণীটিকে গারো ভাষায় চিকিলা বলে। তাদের ধারণা, এটি একধরনের বিষাক্ত সাপ।
অধ্যাপক বিজুর গবেষক দলের সদস্যরা প্রাণীটির অঙ্গসংস্থান ও ডিএনএ বিশ্লেষণ করে দেখতে পান, এটি Herpele ও Gegeneophis থেকে সম্পূর্ণ স্বতন্ত্র একটি গণের প্রত্যঙ্গহীন প্রজাতি। তাঁরা এর নামকরণ করেন গারো শব্দ ‘চিকিলা’ দিয়ে। তাঁদের রচিত গবেষণা সন্দর্ভটি ব্রিটিশ রয়েল সোসাইটির জার্নালে প্রকাশিত হয়। তাঁরা দাবি করেন, এই প্রজাতির উদ্ভব ডাইনোসরের যুগে এবং এর নিকটতম আত্মীয়রা এখনো আফ্রিকায় বাস করে।


title: প্রজাপতি বিস্কুট

text: প্রজাপতি বিস্কুট হল ভারতের বাংলা ভাষার একটি চলচ্চিত্র। চলচ্চিত্রটি ২০১৭ সালের পুজোতে মুক্তি পাবে। চলচ্চিত্রটি পরিচালনা করছেন অনিন্দ্য চট্টোপাধ্যায় ও উইনডোজ ব্যনারে প্রযোজনা করছেন শিবপ্রসাদ মুখোপাধ্যায় ও নন্দিতা রায়। এটি নির্মিত হচ্ছে যৌথ পরিবারের একটি নব দম্পতির মধ্যেকার ভালোবাসার সম্পর্কের উপর। প্রজাপতি বিস্কুট চলচ্চিত্রটির "ফাস্ট লুক" প্রথম প্রকাশিত হয় ৭ আগস্ট ২০১৭। চলচ্চিত্রটিতে মুখ্য চরিত্রে ঈসা সাহা ও আদিত্য সেনগুপ্ত নব দম্পতি হিসাবে অভিনয় করেছে।


title: প্রজাপতি উপত্যকা

text:
প্রজাপতি উপত্যকা
ভারতের ঝাড়খন্ড রাজ্যের রাজধানী রাঁচী শহর থেকে ২০ কি.মি. দূরে লালখাটঙ্গা গ্রামে অবস্থিত ২ একর জমি জুড়ে নির্মীয়মান একটি মনোরম উদ্যান ৷ এটির ইংরাজী নাম ভ্যালি অফ বাটারফ্লাইজ ৷ এটি পূর্ণাঙ্গ ভারে পর্যটকদের কাছে খুলে দেওয়া হয় ২০০৯ সালের ডিসেম্বর মাসে ৷ এটি তৈরি করছেন ঝাড়খন্ড সরকার ৷ এখানে থাকবে ব্লু এন্ড কমন মরমন, কমন ক্রো, কমন টাইগার, জেজিবল, প্লেন টাইগার, মটলেট ইমিগ্রেন্ট ইত্যাদি নানা প্রজাতির প্রজাপতি যা ঝাড়খন্ড রাজ্যে দেখা যায় ৷ এইসব প্রজাপতি সংগ্রহ করা হয় ঝাড়খন্ডের নানা অরণ্য থেকে ৷ এছাড়া এখানে নানা ধরনের পাহাড়ী ও বিরল ফুলগাছও আছে ৷


title: প্রজাপতি (চলচ্চিত্র)

text: প্রজাপতি এটি ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন ছোট পর্দার জনপ্রিয় পরিচালক মুহাম্মদ মোস্তফা কামাল রাজ এবং এটি তাঁর পরিচালিত প্রথম পূর্ণদৈর্ঘ্য চলচ্চিত্র। এনায়েতুর রহমান বাপ্পী প্রযোজিত এই ছবিটি এনটিভি প্রোডাকশন হাউজ এর ব্যানারে নির্মাণ করা হয়েছে। ছবির প্রধান তিনটি চরিত্রে অভিনয় করেছেন মৌসুমী, জাহিদ হাসান ও মোশাররফ কারিম।


title: প্রজাপতি মাছ

text: প্রজাপতি মাছ নয়নাভিরাম একটি সামুদ্রিক মাছ। এরা প্রজাপতির মতো বাতাসে উড়ে না বেড়ালেও সমুদ্র তলদেশের শৈলভূমিতে ঘুড়ে বেড়াতে ভালাবাসে। বড় কথা এদের গাত্র নানা রঙে বর্ণিল ও বিচিত্র নকশায় সজ্জিত। এ কারণেই এদের চলতি নাম প্রজাপতি মাছ। কিছু প্রজাপতি মাছের দেহের রঙ অনুজ্জ্বল হলেও অধিকাংশের দেহে রয়েছে উজ্জ্বল নীল, লাল, কমলা ও হলদে পটভূমিতে বিচিত্র সব নকশা ; কোনোটির চোখের চার পাশে রয়েছে কালো রঙের রেখা ; পুচ্ছদেশে চোখের মতো দেখতে ফোঁটা দাগ, যা দেখে সম্ভাব্য শিকারি প্রাণী ধাঁধায় পড়ে যায়। আর এই ফাঁকে প্রজাপতি মাছ যায় পালিয়ে প্রাণ বাঁচায়।


title: প্রজাপতি (চলচ্চিত্র)

text: মুহাম্মদ মোস্তফা কামাল রাজ একজন জনপ্রিয় টিভি নির্মাতা। তিনি একসময় চলচ্চিত্র নির্মাণের উদ্যোগ নেন এবং তাঁর পরিচালিত প্রথম পূর্ণদৈর্ঘ্য চলচ্চিত্র "প্রজাপতি", চলচ্চিত্রটি নির্মাণ কাজ শেষ হওয়ার পরপরই এর গানের এ্যালবাম বাজারে ছাড়া হয় জি-সিরিজের ব্যানারে। চলচ্চিত্রের গানের এ্যালবাম শ্রোতারা সাদরে গ্রহণ করে। কিন্তু চলচ্চিত্রটি প্রেক্ষাগৃহে মুক্তি দেওয়া নিয়ে বেশ জটিলতার সৃষ্টি হয়। নির্মাতার পরিকল্পনা ছিল এটি ব্যাপক আয়োজনের মধ্য দিয়ে ঢাকা-নারায়ণগঞ্জসহ সারাদেশেব্যাপী একযোগে ঈদুল আজহায় মুক্তি দেয়ার। কিন্তু তা সম্ভব হয়নি নানাবিদ জটিলতার কারণে, এর মধ্যে প্রযোজনা প্রতিষ্ঠান নিয়েও সৃষ্টি হয় এক বড় সমস্যা। চলচ্চিত্রটির প্রযোজক ছিলেন এনায়েতুর রহমান বাপ্পী। আর প্রযোজনা প্রতিষ্ঠান ছিল এনটিভি। পরে এনায়েতুর রহমান বাপ্পী এনটিভি থেকে চলে যান এবং নিজেই প্রতিষ্ঠিত করেন আরেকটি নতুন স্যাটেলাইট টিভি চ্যানেল চ্যানেল নাইন। ফলে ছবির প্রযোজনা প্রতিষ্ঠানের অংশীদারিত্ব এবং অনুমোদন নিয়ে তৈরি হয় বেশ জটিলতা।


title: পক্ষীবিজ্ঞান

text: পক্ষীবিজ্ঞান জীববিজ্ঞানের একটি শাখা যেটি শুধুমাত্র পাখি এবং পাখি সম্পর্কিত বিভিন্ন বিষয়াদি নিয়ে গবেষণা ও অধ্যয়নের কাজে ব্যবহৃত হয়। পক্ষীবিজ্ঞান নিয়ে যিনি গবেষণা করেন, তাঁকে বলে পক্ষীবিদ। পক্ষীবিজ্ঞানের ইংরেজি অর্নিথোলজি। শব্দটি প্রাচীন গ্রীক "ὄρνις" ("অর্নিস", অর্থাৎ পাখি) এবং "λόγος" ("লোগোস", অর্থাৎ যুক্তিযুক্ত ব্যাখ্যা বা বিস্তারিত জ্ঞান) শব্দ দু'টি থেকে উদ্ভূত হয়েছে। এর সাথে সম্পর্কিত বিজ্ঞানের অন্যান্য শাখা থেকে কয়েকটি নির্দিষ্ট বৈশিষ্ট্যের জন্য পক্ষীবিজ্ঞান আলাদা। পাখিদের নান্দনিক সৌন্দর্য্য, বৈচিত্র্য আর গবেষকের ইন্দ্রীয় নির্ভরশীলতা বিজ্ঞানের এ শাখাটিকে অনন্য বৈশিষ্ট্য দান করেছে। এর আরেকটি বৈশিষ্ট্য হচ্ছে, এ বিষয়ে ন্যূনতম বৈজ্ঞানিক জ্ঞান দিয়ে একজন শিক্ষানবীশ, এমনকি একজন শখের পাখি পর্যবেক্ষকের পক্ষেও সহজেই জ্ঞানের এ ধারাটিতে অবদান রাখা সম্ভব।


title: কলকাতা বন্দর

text:
বন্দরের নতুন করে পরিকাঠামো উন্নয়নের জন্যই পিপিপি মডেলে চারটি বার্জ জেটি তৈরি করা হচ্ছে। এই প্রকল্পের বার্জ জেটিগুলি বেশ বড় মাপের তৈরি করা হচ্ছে বলে খবর। এই জেটিগুলির মাধ্যমে বাল্ক জাতীয় এবং লিকুইড জাতীয় কার্গো পরিবহণ করা যাবে।হলদিয়া বন্দরের পাশেই হলদি নদী ও হুগলী নদীর পাড় বরাবর নতুন চারটি বার্জ জেটি তৈরিতে উদ্যোগী হয়েছে। এগুলিকেই বলা হচ্ছে আউটার টার্মিনাল। ৪১৩ কোটি টাকা ব্যয়ে সবচেয়ে বড় আউটার টার্মিনাল তৈরি হতে চলেছে। এই টার্মিনালটি তৈরি হবে হলদিয়া ভবনের ঠিক বিপরীতে। পাশাপাশি শালুকখালিতে ১৫০ কোটি টাকা ব্যয়ে লিকুইড কার্গো হ্যান্ডেলিংয়ের বার্জ তৈরি হচ্ছে। ৪১৩ কোটি টাকার আউটার টার্মিনালের কাজ পেতে টেন্ডারে যোগ দিয়েছে দু’টি গোষ্ঠী।
ইতিমধ্যেই ৭৩ কোটি টাকা ব্যয়ে একটি বার্জ জেটি আর ৭০ কোটি টাকা ব্যয়ে স্বয়ংক্রিয় ফ্লোটিং ক্রেন তৈরির কাজ শুরু হয়ে গিয়েছে। টেন্ডার প্রক্রিয়ার পর দক্ষিণ ভারতের বোথরা শিপিং এজেন্সি বরাত পেয়েছে।
যে সব বড় জাহাজ নাব্যতার অভাবে কলকাতা বা হলদিয়া বন্দর অবধি পৌঁছতে পারবে না, তাদের জন্য গভীর সমুদ্রেই পণ্য খালাসের ব্যবস্থা করে দেয় ট্রান্সলোডিং অপারেশন। পিপিপি মডেল অনুসরণ করে এই কাজে কেওপিটি-র সঙ্গে হাত মিলিয়েছে জিন্দল আইটিএফ। ২৫০ কোটি টাকা লগ্নি করেছে তারা। জিন্দল আইটিএফ-এরই এমভি যুগলরাজ এবং এমভি ভিগনরাজ নামে দু’টি ট্রান্সলোডার এখন কাজ সামলাচ্ছে। এরা একসঙ্গে অনেকগুলো ক্রেনের সাহায্যে বড় জাহাজ থেকে নির্বিঘ্নে পণ্য খালাস করতে পারে এবং সেই পণ্য
ওই সব ক্রেনের সাহায্যেই ছোট জাহাজে তুলেও দিতে পারে। ২০১৩ থেকে এখনও অবধি ১৭টি বড় জাহাজে ট্রান্সলোডিং চালানো হয়েছে। পণ্য নেমেছে ১২ লক্ষ ১৭ হাজার ২৪৬ মেট্রিক টন।
২০১৩ সালের অক্টোবর মাস থেকে ট্রান্সলোডিং-এর কাজ শুরু হয়েছে। বর্তমানে বঙ্গোপসাগরের মধ্যে তিনটি এলাকায়— স্যান্ডহেডস, কণিকা স্যান্ড এবং সাগরে— ট্রান্সলোডিং চলছে। ফলে ২০১৪-১৫তেই কলকাতা ও হলদিয়া বন্দরে পণ্য আমদানির পরিমাণ ১২ শতাংশ বাড়েছে। সে বার ৪ কোটি ৬০ লক্ষ ২৯ হাজার টন পণ্য খালাস করেছিল কেওপিটি। ২০২০-র মধ্যে বৃদ্ধির পরিমাণ ২৫ শতাংশ ছোঁবে বলে বন্দর কর্তৃপক্ষ আশাবাদী।মনে করা হচ্ছে ২০১৯-২০২০ সালে শুধুমাত্র ট্রান্স লোডিং এর মাধ্যমে কলকাতা বন্দর ২.৫ কোটি বা ২৫ মিলিয়ন টন পণ্য খালাস করবে।


title: পূর্ব কলকাতা জলাভূমি

text: সাম্প্রতিককালে বেআইনি জমিভরাটের প্রবণতা বৃদ্ধি পাওয়ায় এই জলাভূমিটি মূল শহরের সঙ্গে মিশে যাচ্ছে। ব্যাপক হারে জমি উন্নয়ন ও নগরায়ন পরিবেশের ওপর বিরূপ প্রভাব ফেলছে। কারণ এই জলাভূমিটি একটি প্রাকৃতিক জলশোষক যা মাত্রাতিরিক্ত বৃষ্টির জল শোষণ করে নেয় এবং সামান্য হলেও শহরের দূষণ রোধে সহায়তা করে। কলকাতা শহরের কাছে এই জলাভূমিটি এ কারণেই অত্যন্ত গুরুত্বপূর্ণ যে এটিকে পুনর্ব্যবহারের সুবিধাযুক্ত একটি প্রাকৃতিক জৈব-বর্জ্য নিকাশিক্ষেত্র হিসেবে ব্যবহার করা হয়।


title: টালা ট্যাঙ্ক

text:
টালা ট্যাঙ্কের একারই জলধারণ ক্ষমতা ৯০ লক্ষ গ্যালন। সে ক্ষেত্রে কোনও কারণে ট্যাঙ্ক ফেটে গেলে তা কলকাতা শহরের একটা বড় অংশ ভাসিয়ে দিতে পারে। অথচ টাকার অভাবে কিছু করাও যাচ্ছিল না।
পলতায় গঙ্গা থেকে পরিশোধিত জল প্রায় ২২ কিলোমিটার পথ পেরিয়ে ৬টি পাইপের মাধ্যমে টালায় পৌঁছায়। তা জমা হয় নীচের জলাধারে। সেখান থেকে ৬০ ইঞ্চি পাইপে সেই জল ওঠে মাটি থেকে প্রায় ১১০ ফুট উপরের ওই ট্যাঙ্কে। পুরসভার দাবি, এশিয়ার বৃহত্তম এই জলাধার এক সময়ে সারা কলকাতায় জল সরবরাহ করত। পরে গার্ডেনরিচ জলপ্রকল্প হওয়ায় টালার উপরে চাপ কিছুটা কমেছে।


title: কলকাতা

text: কলকাতার পরিবহন ব্যবস্থার অপর এক বিশিষ্ট মাধ্যম হল ট্যাক্সি। কলকাতার ট্যাক্সিগুলি হলুদ রঙের হয়ে থাকে। অন্যান্য শহরে যখন টাটা ইন্ডিকা বা ফিয়েট গাড়ি ট্যাক্সি হিসেবে ব্যবহার করা হয়, সেখানে কলকাতার অধিকাংশ ট্যাক্সিই হিন্দুস্তান অ্যাম্বাস্যাডার মডেলের। কোনো কোনো নির্দিষ্ট রুটে অটোরিকশাও চলাচল করে। স্বল্পদুরত্বের যাত্রীরা অনেক সময় সাইকেল রিকশা ও হস্তচালিত রিকশাও ব্যবহার করে থাকেন। কলকাতায় বিভিন্ন রকমের গণ পরিবহন মাধ্যম সুলভ বলে ব্যক্তিগত যানবাহনের সংখ্যা অন্যান্য শহরের তুলনায় অল্পই। যদিও সাম্প্রতিক বছরগুলিতে শহরে নথিভুক্ত যানবাহনের সংখ্যা বৃদ্ধি পেয়েছে; ২০০২ সালের একটি তথ্যের ভিত্তিতে পূর্ববর্তী সাত বছরে এই বৃদ্ধির হার ছিল ৪৪ শতাংশ। জনঘনত্বের তুলনায় শহরে রাস্তার পরিমাণ মাত্র ৬ শতাংশ। এর ফলে তীব্র যানজট শহরে নিত্যনৈমিত্তিক ঘটনা। উল্লেখ্য, এই হার দিল্লিতে ২৩ শতাংশ ও মুম্বইতে ১৭ শতাংশ। কলকাতা মেট্রোরেল এবং একাধিক নতুন রাস্তা ও উড়ালপুল শহরের যানজট সমস্যার সমাধানে অনেকটাই সাহায্য করছে।


title: কলকাতা

text: কলকাতা পৌরসংস্থা শহরের পানীয় জলের প্রধান সরবরাহকারী। হুগলি নদী থেকে সংগৃহীত জল উত্তর চব্বিশ পরগনার পলতার পাম্পিং স্টেশনে পরিশোধিত করে সমগ্র শহরে পানীয় জল হিসেবে সরবরাহ করে হয়। প্রতিদিন প্রায় ২৫০০ টন কঠিন বর্জ্য কলকাতার পূর্ব দিকে অবস্থিত ধাপায় ফেলা হয়ে থাকে। এই বর্জ্যভূমিতে বর্জ্য পদার্থ ও নোংরা জলের প্রাকৃতিক পুনর্নবীকরণের জন্য চাষাবাদও করা হয়ে থাকে। শহরের অনেক অঞ্চলেই অনুন্নত পয়ঃপ্রণালী ব্যবস্থার কারণে অস্বাস্থ্যকর উপায়ে বর্জ্য নিঃসরণ করা হয়ে থাকে। শহরাঞ্চলে ও শহরতলিতে বিদ্যুৎ সরবরাহের দায়িত্বে রয়েছে যথাক্রমে ক্যালকাটা ইলেকট্রিক সাপ্লাই কর্পোরেশন ও পশ্চিমবঙ্গ রাজ্য বিদ্যুৎ পর্ষদ নামে দুই সরকারি সংস্থা। ১৯৯০-এর দশকের মধ্যভাগ পর্যন্ত কলকাতাবাসীদের উপর্যুপরি লোডশেডিং-এর যন্ত্রণা ভোগ করতে হত। যদিও বর্তমানে অবস্থার অনেক পরিবর্তন ঘটেছে, তবে এখনও মাঝে মধ্যে বিদ্যুৎ সংযোগ বিচ্ছিন্ন হয়ে যাওয়ার মতো ঘটনা ঘটে থাকে। পশ্চিমবঙ্গ দমকল পরিষেবার অধীনে কলকাতায় ২০টি দমকল কেন্দ্র রয়েছে। এগুলি বছরে গড়ে ৭,৫০০টি অগ্নিসংযোগ ও উদ্ধারকার্যের জন্য ডাক পায়।